title: Saue

text: Vuonna 2011 Sauen kaupungissa oli 5 514 asukasta, joista 5 145 (93,3 %) oli virolaisia, 258 (4,7 %) venäläisiä ja 108 (2,0 %) muita kansallisuuksia.


title: Saue

text: Sauen kylä on mainittu asiakirjoissa ensimmäisen kerran vuonna 1548. Samalla vuosisadalla Saueen perustettiin kartano, johon valmistui vuonna 1792 suuri päärakennus ja puisto. Nykyään kartanon tilat ovat kaupallisessa käytössä: sitä vuokrataan juhliin ja muihin tapahtumiin.


title: Saue

text: Vuonna 1960 Saue yhdistettiin Tallinnaan, johon se kuului vuoteen 1993 asti. Tuolloin Saue sai kaupunginoikeudet.


title: Saue

text: Vuonna 2017 Sauen itsenäisestä kaupungista tuli epäitsenäinen kaupunki ja osa uutta Sauen kuntaa yhdessä vanhan Sauen kunnan, Nissin ja Kernun kanssa.


title: Saue

text: Sauessa on toiminut Pauligin tytäryhtiö vuodesta 1993 lähtien.


title: Mahershala Ali

text: Mahershalalhashbaz ”Mahershala” Ali (s. 16. helmikuuta 1974 Oakland, Kalifornia, Yhdysvallat) on yhdysvaltalainen Oscar-palkittu näyttelijä. Hänet tunnetaan muun muassa rooleistaan televisiosarjoissa "4400" (2004–2007) ja "House of Cards" (2013–2016).


title: Mahershala Ali

text: Ali palkittiin parhaan miessivuosan Oscarilla ja SAG-palkinnolla roolistaan vuoden 2016 elokuvassa "Moonlight", josta hän sai myös Golden Globe -ehdokkuuden. Hänestä tuli historian ensimmäinen muslimi, joka on palkittu näyttelijä-Oscarilla.


title: Mahershala Ali

text: Ali esiintyi vuonna 2016 myös elokuvassa "Hidden Figures – varjoon jääneet", joka sai parhaan näyttelijäkokoonpanon SAG-palkinnon.


title: Mahershala Ali

text: Vuonna 2018 Ali näytteli pianisti Don Shirleyä elokuvassa "Green Book", josta hänet palkittiin parhaan miessivuosan Golden Globella ja SAG-palkinnolla.


title: Mahershala Ali

text: Ali syntyi Oaklandissa ja kasvoi Haywardissa. Kesäisin hän vieraili myös New Yorkissa, sillä hänen isänsä työskenteli Broadwayllä. Hänen äitinsä on puolestaan pappi. Alin alkuperäinen nimi on Mahershalalhashbaz Gilmore – omalaatuinen etunimi on peräisin Vanhasta testamentista. Vuonna 1999 hän kääntyi muslimiksi ja liittyi vuonna 2001 Ahmadiyya-liikkeeseen.


title: Mahershala Ali

text: Nuorena Ali pelasi koripalloa ja pääsi collegeen urheilijastipendillä, mutta päätyi sittemmin opiskelemaan näyttelemistä New Yorkin yliopistoon.


title: Mahershala Ali

text: Ali on naimisissa Amatus Sami-Karimin kanssa ja heidän esikoisensa syntyi 22. helmikuuta 2017.


title: Hämevaara

text: Hämevaara () on kaupunginosa Länsi-Vantaalla, Espoon rajan tuntumassa. Naapurikaupunginosia ovat Vantaalla Linnainen, Pähkinärinne ja Rajatorppa sekä Espoon puolelta Lintuvaara.


title: Hämevaara

text: Hämevaarassa on pääasiallisesti omakotitaloja ja niiden lisäksi muutama kerros- ja rivitalo. Hämevaarassa ei ole muita palveluja kuin päiväkoti ja kirpputori, lähin kauppa sijaitsee Pähkinärinteessä. Lisäksi Hämevaarassa sijaitsee Pöllökallio, joka on jääkautista rantakivikkoa. Alueella toimii "Hämevaara-seura", jonka tunnuksena on pöllö. Hämevaarassa sijaitsee myös lentoliikenteen radiomajakka, taajuudella 381 KHz.


title: Hämevaara

text:
Viisaritien ja kaupunginrajan väliin on kaavoitettu uusia pientalotontteja (Vieteritie, Vieterikuja ja Vieteririnne).
Lisäksi Hämevaarantien ja Rajatorpantien kulmaukseen on kaavoitteilla kerrostalokortteli.


title: Carolina Panthers

text: Carolina Panthers on Yhdysvalloissa NFL:ssä pelaava amerikkalaisen jalkapallon seura. Se pelaa National Football Conferencen eteläisessä divisioonassa, NFC Southissa. Seuran kotipaikka on Charlottessa, Pohjois-Carolinan osavaltiossa. Panthers perustettiin vuonna 1993 ja se aloitti pelaamisen NFL:ssä kaksi vuotta myöhemmin, kaudella 1995, samaan aikaan Jacksonville Jaguarsin kanssa.


title: Carolina Panthers

text: Panthers on voittanut NFC:n konferenssimestaruuden kahdesti, kausina 2003 ja 2015, ja divisioonansa kuudesti (kausina 1996, 2003, 2008 ja 2013–2015).


title: Carolina Panthers

text: Panthers pelaa kotiottelunsa Bank of America Stadiumilla, jonne mahtuu yli 75 000 katsojaa. Joukkueen pitopaikka on Spartanburgin kaupungissa sijaitseva Wofford College.


title: Lauren Koslow

text: Lauren Alice Koslow (s. 9. maaliskuuta 1953) on yhdysvaltalainen näyttelijä, joka on näytellyt saippuasarjoissa Päivien viemää, Kauniit ja rohkeat ja Tunteita ja tuoksuja.


title: Lauren Koslow

text: Lauren tunnetaan parhaiten roolistaan Päivien viemään Kate Roberts:ina. Roolista jota hän on näytellyt vuodesta 1996 lähtien. Kate Robertsin hahmo tuli pian suosituksi fanien keskuudessa. Roolihahmo oli sellainen, jota fanit "rakastivat vihata". Yksi keskeisimmistä juonikuvioista sarjassa viimeisimmän vuosikymmenen ajan on ollut Katen vihanpito Sami Bradyn kanssa. Kate on tullut tunnetuksi lastensa elämään sekaantumisesta.


title: Lauren Koslow

text: Kauniissa ja rohkeissa Lauren esitti Margo Lynleyta vuosina 1987-1992. Margo oli sarjassa alusta asti mukana ollut muotisuunnittelija, jolla oli vispilänkauppaa Eric Forresterin ja Ridge Forresterin kanssa. Tämän lisäksi hän sai lapsen Clarke Garrisonin kanssa, ja oli naimisissa Bill Spencerin kanssa. Lopulta Margo poistui kaupungista poikansa Mark MacLainen kanssa. Mark palasi sarjaan vuosia myöhemmin aikuiseksi kasvaneena.


title: Lauren Koslow

text: Tunteissa ja tuoksuissa Koslow esiinty vuosina 1984-1986 esittäen Lindsay Wells Abbottia.


title: Lyly (nimi)

text: Lyly on suomenkielinen nimi, joka esiintyy paikannimissä, sukunimenä ja miehen etunimenä.


title: Lyly (nimi)

text: Nimi johtuu vinossa kasvavaan havupuuhun muodostuvaa kovaa pintapuuta tarkoittavasta sanasta lyly. Sitä käytettiin muun muassa ahkioiden, jalasten ja suksien valmistukseen.


title: Lyly (nimi)

text: Väestörekisterikeskuksen mukaan vuoden 2015 loppuun mennessä Lylyksi on nimetty noin 30 miestä ja alle 25 naista. Lylyn nimipäivä on 1. marraskuuta.


title: Lyly (nimi)

text: Sukunimenä Lyly esiintyi Suomessa tammikuussa 2011 nykyisenä nimenä 374 henkilöllä.


title: Viisumi

text: Viisumi ("lat. vīsum = nähty → vidēre = nähdä" ) on kohdemaan viranomaisen (yl. konsulaatin tai suurlähetystön) antama suositus rajaviranomaiselle päästää viisuminhaltija rajan yli. Useimmat valtiot vaativat periaatteessa kaikilta maahan saapuvilta ulkomaalaisilta viisumin, mutta käytännössä monien valtioiden välillä on sovittu vastavuoroisesta viisumivapaudesta. Yli 30 maata on sopinyt Suomen kanssa vastavuoroisesta viisumivapaudesta. Viisumi oikeuttaa lyhytkestoiseen oleskeluun maassa, pidempiaikaiseen tarvitaan maan viranomaisten myöntämä oleskelulupa.


title: Viisumi

text:
Viisumityyppejä:
Suomen viisumi on ulkomaalaisille myönnettävä oleskelulupa Suomen alueella.


title: Viisumi

text: Väärien tietojen antaminen viisumihakemuksessa on ollut Suomessa rikos huhtikuusta 2014 alkaen. Jos annetut tiedot ovat vääriä ja viisumi myönnetään näillä väärillä tiedoilla, ei viisumi ole laillinen. Laittoman maahantulon järjestäminen on siis väärien tietojen tapauksessa rangaistavaa huolimatta aidosta matkustusasiakirjasta.


title: Tavaratalo Heps

text: Heps oli kuopiolaisen Saastamoinen Yhtymän 1970-luvulla toiminut tavarataloketju. Sen tavaratalot toimivat kaupunkien keskustojen lisäksi niiden ulkopuolella eli niitä voi kutsua myös "automarketeiksi".


title: Tavaratalo Heps

text: Vuonna 1977 Tuko osti Hepsit vuosikymmenen suurimmassa tavaratalokaupassa Suomessa. Ne muuttuivat seuraavana vuonna Anttila-tavarataloiksi, jotka Tuko oli ostanut pari vuotta aiemmin. Kauppahetkellä Hepseissä oli yhteensä noin 640 työntekijää yhdeksässä tavaratalossa: Turussa, Lahdessa, Kouvolassa, Lohjalla, Jyväskylässä, Seinäjoella, Oulussa, Kajaanissa ja Kuopiossa. Saastamoisen tukkuryhmään jäivät tuolloin vielä kauppiasvetoiset Tops- ja Pops-myymäläketjut. Keskon ostettua Anttilat vuonna 1996 osa entisistä Hepseistä on muuttunut K-Citymarketeiksi.


title: Tavaratalo Heps

text: Ensimmäinen Heps-tavaratalo nousi Turun Ravattulaan vuonna 1970. Saastamoisen perustaman Suurmarkkinat Oy:n omistama Turun Heps oli myös ensimmäinen kaupungin keskustan ulkopuolella sijainnut alennustavaratalo ja toimi näin osaltaan automarkettien edelläkävijänä. Myymälän pinta-ala oli 3 500 neliömetriä, ja pihalla oli varattu pysäköintiruudut 300 ajoneuvolle. Tuotevalikoimaan kuuluivat elintarvikkeiden lisäksi tekstiilit, kengät, asusteet, paperi- ja kemikaliotarvikkeet, kodinkoneet, taloustavarat, rautatavarat, vapaa-ajantuotteet ja autotarvikkeet.


title: Pohjois-Carolinan sinfoniaorkesteri

text: Pohjois-Carolinan sinfoniaorkesteri () on Pohjois-Carolinan osavaltiossa Yhdysvalloissa toimiva sinfoniaorkesteri. Se perustettiin vuonna 1932, ja sen ensimmäinen konsertti pidettiin Raleighissa saman vuoden 16. maaliskuuta.


title: Pohjois-Carolinan sinfoniaorkesteri

text: Pohjois-Carolinan sinfoniaorkesterin toiminta keskittyy Pohjois-Carolinan pääkaupunkiin Raleighiin. Orkesterissa on yhteensä 65 jäsentä ja se pitää vuosittain noin kuusikymmentä konserttia. Nykyisenä ylikapellimestarina ja musiikillisena johtajana toimii walesiläissyntyinen Grant Llewellyn.


title: Huntingtonin tauti

text: Huntingtonin tauti (), aiemmin Huntingtonin korea ("tanssitauti, chorea Huntington"), on periytyvä sairaus, joka aiheuttaa dementiaa ja pakkoliikkeitä. Tauti on esimerkiksi Pohjois-Amerikassa ja Länsi-Euroopassa yleisempi kuin Suomessa. Sairaus on nimetty löytäjänsä yhdysvaltalaisen lääkärin George Huntingtonin mukaan.


title: Huntingtonin tauti

text: Tavallisesti oireet alkavat 35–50-vuotiaana, harvemmin lapsena. Pakkoliikkeet ilmenevät kasvoissa, vartalolla ja raajoissa nykäyksinä, ja henkilöllä on kömpelyyttä. Dementiassa on muistihäiriön lisäksi huomattavina piirteinä ärtyvyys ja persoonallisuuden muutos. Lapsipotilailla voi esiintyä myös lihasjäykkyyttä.


title: Huntingtonin tauti

text: Suomessa on arviolta vähintään parisataa sairastunutta.


title: Huntingtonin tauti

text: Aivojen positroniemissiotomografialla voidaan havaita jo ennen oireiden alkamista aineenvaihdunnan muutoksia. Tietokonetomografia- tai magneettikuvauksessa voidaan todeta taudin myöhemmässä vaiheessa kudoksen surkastumista eli atrofiaa tietyissä tyvitumakkeissa. Poikkeava geeni pystytään todennäköisimmin tunnistamaan, ja sikiön sairastumisriski on mahdollista arvioida istukkanäytteessä.


title: Huntingtonin tauti

text: Huntingtonin tautia ei kyetä parantamaan. Tauti johtaa kuolemaan 15–30 vuoden kuluessa sairastumisesta. Pakkoliikkeitä kylläkin voidaan lievittää lääkkeillä. Dementian hoito noudattaa yleisiä dementian hoitoperiaatteilla. Perinnöllisyysneuvonta olisi myös tarpeen, sillä sairastuneen lasten sairastumisriski on 50 prosenttia.


title: Huntingtonin tauti

text: Huntingtonin taudin aiheuttaa huntingtiini–valkuaista ("HTT") ohjelmoivan geenin virheellinen CAG-emästoistojakson pidentymä (esim. … CAGCAGCAG …). HTT-geeni on paikannettu kromosomin 4 lyhyen haaran kohtaan 4p16.3. Mitä pitempi toistojakso on, sitä varmemmin tauti puhkeaa.


title: Huntingtonin tauti

text: Jos vanhemmista jompikumpi kantaa sairautta aiheuttavaa virheellistä geeniä, lapsilla on 50 prosentin sairastumisriski. Huntingtonin tauti ei voi hypätä sukupolven yli. Siksi Huntingtonin tauti ei siirry isovanhemmalta lapsenlapselle, ellei geeni ole ensin siirtynyt lapsen vanhemmalle. Kaikki ne, joiden perimässä on virheellinen geeni sairastuvat, jos elävät riittävän pitkään. Tautia voi ilmetä myös suvussa, jossa ei aiemmin ole ollut tätä sairautta uuden geenivirheen takia.


title: Pippin

text: Pippin voi tarkoittaa ainakin seuraavia:


title: Wilma Smith

text: Wilma Smith on fidžiläissyntyinen viulisti. Hän syntyi Suvassa ja opiskeli Aucklandin yliopistossa, Uudessa-Seelannissa.


title: Wilma Smith

text: Smithistä tuli vuonna 1980 yksi Lydian String Quartetin perustajajäsenistä. Vuonna 1993 hänet nimitettiin Uuden-Seelannin sinfoniaorkesterin konserttimestariksi. Vuonna 2003 hän liittyi Melbournen sinfoniaorkesteriin.


title: Wilma Smith

text: Smith soittaa Guadagnini-viulua vuodelta 1761. Hän on voittanut muun muassa Naumburg-palkinnon vuonna 1984. Vuonna 1987 hän liittyi New Zealand String Quartetiin, jossa hän soitti viiden vuoden ajan.


title: Uuden-Seelannin jousikvartetti

text: Uuden-Seelannin jousikvartetti () on uusiseelantilainen jousikvartetti, joka perustettiin vuonna 1987. Se on esiintynyt myös Uuden-Seelannin sinfoniaorkesterin ja kanssa.


title: Uuden-Seelannin jousikvartetti

text: Uuden-Seelannin jousikvartetti on levyttänyt muiden muassa Béla Bartókin, Claude Debussyn ja Maurice Ravelin jousikvartettoja.


title: Pagetin maitorauhastauti

text: Pagetin maitorauhastauti (morbus Paget) on harvinainen rintasyöpämuoto, rintarauhasen pahanlaatuinen kasvain, joka alkaa maitorauhastiehyistä ja leviää ihottuman kaltaisena muutoksena nänniin ja nännipihaan. Pagetin maitorauhastauti hoidetaan leikkauksella.


title: Rolf Gjelsten

text: Rolf Gjelsten on kanadalaissyntyinen sellisti, joka on ollut vuodesta 1997 lähtien myös Uuden-Seelannin kansalainen. Hän aloitti sellonsoiton Victoriassa James Hunterin ja János Starkerin johdolla.


title: Rolf Gjelsten

text: Gjelsten pääsi 22-vuotiaana Berliinin filharmonikkojen nuorimmaksi jäseneksi. Myöhemmin hän jatkoi opintojaan Pohjois-Amerikassa Zara Nelsovan johdolla. Hän konsertoi ja levytti Laurentian Quartetin kanssa vajaan vuosikymmenen ajan. Gjelsten myös opetti sellonsoittoa Sarah Lawrence Collegessa New Yorkissa.


title: Rolf Gjelsten

text: Gjelsten liittyi Uuden-Seelannin jousikvartetin sellistiksi toukokuussa 1994. Kolme vuotta myöhemmin hänelle myönnettiin Uuden-Seelannin kansalaisuus.


title: AFC:n mestaruusottelu

text: AFC:n mestaruusottelu on amerikkalaisen jalkapallon ammattilaisliiga NFL:n ottelu, jonka voittaja on American Football Conferencen pudotuspeliturnauksen voittaja ja AFC:n mestari. Ottelun palkintona on Lamar Hunt Trophy ja paikka AFC:n edustajana NFL:n loppuottelussa, Super Bowlissa.


title: AFC:n mestaruusottelu

text: AFC:n mestaruusottelu syntyi AFL- ja NFL-liigojen yhdistyttyä vuonna 1970 NFL:ksi. AFC muodostettiin kymmenestä entisestä AFL-joukkueesta ja kolmesta NFL-joukkueesta, Baltimore Coltsista, Cleveland Brownsista ja Pittsburgh Steelersistä.


title: AFC:n mestaruusottelu

text: Nykyinen pudotuspelien turnausjärjestelmä on ollut käytössä vuodesta 1970, jolloin American Football League ja NFL yhdistyivät. Pudotuspelit pelataan rinnakkain kahden konferenssin, AFC:n ja NFC:n sisäisinä. AFC:n pudotuspeleihin selviää kuusi joukkuetta: neljä divisioonavoittajaa ja kaksi nk. villin kortin joukkuetta voittoprosentin perusteella. Jokaisella pudotuspelikierroksella vain voittaja selviää jatkoon ja lopulta kaksi jäljelle jäänyttä joukkuetta kohtaavat AFC:n mestaruusottelussa.


title: AFC:n mestaruusottelu

text: "(*) Joe Robbie Stadium on nykyään nimeltään Dolphin Stadium ja sijaitsee Miami Gardensissa, Floridassa. Ennen vuotta 2003 kaupunkia ei ollut vielä olemassa, vaan se oli osa Miami-Dade:n piirikuntaa ja stadionin virallinen osoite oli Miamin kaupunki."


title: Rosie Smith

text: Rosie Smith (s. 1984 Lontoo, Iso-Britannia) on Cradle of Filth -yhtyeen kosketinsoittaja, joka on esiintynyt yhtyeen kanssa sen kiertueilla vuodesta 2005.


title: Hawker Hunter

text: Hawker Hunter oli brittiläinen 1950- ja 1960-luvun aliäänisuihkuhävittäjä. Suunnittelutyöryhmää johti Sydney Camm, joka oli suunnitellut lukuisia Hawkerin hävittäjälentokoneita. Hunter oli ensimmäisen sukupolven suihkuhävittäjäksi suhteellisen menestyksekäs. Se palveli parinkymmenen maan ilmavoimissa, ja Hawker-Siddeley ja lisenssinhaltijat valmistivat sitä 1 927 konetta.


title: Hawker Hunter

text: Hunterin prototyyppi lensi ensi kertaa heinäkuussa 1951. Korean sodan vuoksi se oli määrätty tuotantoon jo 1950, mutta ensimmäinen tuotantokone valmistui vasta maaliskuussa 1953, ja se tuli käyttöön heinäkuussa 1954. Koneella rikottiin nopeuslennon maailmanennätys, sen teki laivuepäällikkö (Sqn Leader) Neville F. Duke 7. syyskuuta 1953. Uusi tulos oli 1 171,0 km/h (727,6 mph).


title: Hawker Hunter

text: Kone oli varustettu neljällä 30 mm:n ADEN-tykillä, jotka sijaitsivat erillisessä tykkipodissa ja heittoistuimella. Keulassa oli yksinkertainen tutka etäisyyden mittaukseen. Ensimmäinen 113 kappaleen sarja Hunter F.1 -mallia varustettiin Rolls Roycen "Avon 113" -moottorilla, sillä "Armstrong Siddeley Sapphire" osoittautui epäluotettavaksi. Kaksipaikkainen harjoitussuihkuhävittäjä otettiin Britannian Kuninkaallisten ilmavoimien käyttöön 1958.


title: Hawker Hunter

text: Ensimmäisten koneiden polttoainekapasiteetti huomattiin pian riittämättömäksi, sillä se riitti vain tunnin toiminta-aikaan. Väärin suunniteltujen ilmanottojen vuoksi moottori saattoi tukehtua laukaistaessa tykit ja hylsyt ajautua ilmanottoon. Äänennopeuden ylittäminen matalalla osoittautui mahdottomaksi edes syöksyssä. Kone soveltui kuitenkin etenkin rynnäkkökoneena taistelutoimintaan varsin mainiosti: pommein tai raketein varustettuna, se oli rooli jossa sitä hyvin usein käytettiinkin.


title: Hawker Hunter

text: RAF käytti Hunter F.6 -konetta vuoteen 1963, jolloin se korvattiin English Electric Lightningilla. Rynnäkkökoneita käytettiin vuoteen 1970, jonka jälkeen joitain kappaleita oli vielä koulutuskäytössä 1990-luvun alkuun asti.


title: Hawker Hunter

text: Singaporen 1971 perustetut ilmavoimat hankki 47 konetta.


title: Hawker Hunter

text: Chilessä Huntereilla oli merkittävä asema Salvador Allenden vallasta syösseessä vallankaappauksessa 11. syyskuuta 1973, jolloin Chilen ilmavoimien 7. laivue pommitti presidentinpalatsia, Allenden asuntoa Santiagossa ja radioasemia.


title: Hawker Hunter

text: Somaliassa Siad Barren hallitus käytti Huntereita sisällissodassa vielä 1980-luvun lopulla.


title: Hawker Hunter

text: Rhodesiassa Hunter FGA.9 -koneita käytettiin merkittävässä määrin ZANU/ZAPU-kapinallisia vastaan 1960- ja 1970-luvulla, esimerkiksi hyökkäyksiin rajan yli.


title: Hawker Hunter

text: Zimbabwessa Huntereita käytti Laurent Kabilan hallitus toisen Kongon sodan aikana, mahdollisesti myös taisteluissa Mosambikissa.


title: Hawker Hunter

text: Vuonna 1971 Intian ilmavoimien Hunterit tuhosivat kymmeniä Pakistanin T-59 ja Sherman-panssareita Longewalan taistelussa ja yhteensä lähes sata ajoneuvoa. Huntereita käytettiin myös strategisiin pommituksiin Karachin öljyteollisuutta ja Manglan patoa vastaan 4. ja 5. joulukuuta 1971.


title: Hawker Hunter

text: Tanskan ilmavoimat sekä Ruotsin ilmavoimat liittyivät eräinä ensimmäisistä käyttämään Hunter -hävittäjäkonetyyppiä. Ruotsissa tyyppinimi oli J34.


title: Hawker Hunter

text: Sveitsin ilmavoimat käytti konetyyppiä huomattavan pitkään, vuoteen 1995. Myös taitolentoryhmä Patrouille Suisse käytti perustamisestaan lähtien 1964 tätä konetyyppiä.


title: Comédie-Française

text: Comédie-Française eli Théâtre-Français on ainoa Ranskan valtion omistama teatteri, ja yksi harvoista laitoksista, joilla on jatkuvilla sopimuksilla palkattu henkilökunta. Teatteri sijaitsee Pariisin 1. kaupunginosassa Palais Royalen rakennuskompleksissa.


title: Comédie-Française

text: Teatterin kuuluisin dramaturgi on ollut Molière. Häntä pidetään nykyäänkin eräänlaisena teatterin suojelijana. Hän kuoli kuitenkin seitsemän vuotta ennen kuin teatteri, Maison de Molière, syntyi.


title: Comédie-Française

text: Comédie-Française perustettiin Ludvig XIV:n kirjeellä 21. lokakuuta 1680 ja siinä yhdistettiin kaksi Pariisissa toiminutta erillistä teatteriseuruetta: Guénégaudin ja Burgundin palatsien seurueet. 25. elokuuta näyttelijät olivat jo kokoontuneet yhteen antaakseen yhteisesityksenä näytelmän "Phèdre", jonka Jean Racine oli kirjoittanut, sekä Jean de La Chapellen näytelmän "Orléansin vaunut" (Carosses d'Orléans). Comédiens-Français kokosi yhteen nämä kaksi seuruetta 5. tammikuuta 1681. Teatterin ohjelma koostui tuolloin Molièren ja Jean Racinen näytelmistä, mutta joukossa oli myös joitakin Pierre Corneillen, Paul Scarron ja Jean Rotroun teoksia.


title: Comédie-Française

text:
Vuonna 1782 teatterin näyttelijät sijoittuivat tilapäisesti Théâtre de l'Odéoniin. Teatteriryhmä hajosi kuitenkin Ranskan vallankumouksen tiimellyksessä ja teatterista tuli yksityinen yritys.
Vallankumouksen aikana 3. syyskuuta 1793 Comédie-Française oli suljettuna Kansallisen pelastuksen komitean (Comité de salut public) määräyksestä, ja näyttelijät vangittiin. Uusi hallitus antoi 31. toukokuuta 1799 teatterin käyttöön Richelieu-salin, jossa esitettiin Recinen "Talma", ja tarkoituksena oli tämän avulla saada muodostettua uusi teatteriryhmä.


title: Comédie-Française

text: Comédie-Françaisella on nykyisin lähes 3 000 näytelmän ohjelmisto kolmessa Pariisissa sijaitsevassa salissaan: Richelieu-sali (Palais Royal-rakennuksessa), Théâtre du Vieux-Colombier sekä Studio-Théâtre.


title: Comédie-Française

text: Comédie-Françaisen sisätiloja uudistusta ovat 1900-luvulla toteuttaneet useat tunnetut maalarit. He olivat Marie Laurencin, Valentine Hugo, Christian Bérard, Jean Carzou, Cassandre, Raoul Dufy, Richard Peduzzi sekä ohjaaja ja kuvanveistäjä Bob Wilson. Sisustuksen valmistumisesta vastasi yhteensä parikymmentä taiteilijaa.


title: Stanislav Tšistov

text: Stanislav Mihailovitš Tšistov (, s. 17. huhtikuuta 1983 Tšeljabinsk, Venäjän SFNT, Neuvostoliitto) on venäläinen jääkiekkoilija, pelipaikaltaan vasen laitahyökkääjä.


title: Stanislav Tšistov

text: Tšistov aloitti ammattilaisuransa Avangard Omskissa, jossa pelasi vuodet 1999–2002. Mighty Ducks of Anaheim varasi hänet NHL:ään vuoden 2001 varaustilaisuuden ensimmäisellä kierroksella numerolla viisi.


title: Stanislav Tšistov

text: Kaudella 2001–2002 Tšistov määrättiin suorittamaan asepalvelustaan moskovalaiseen ZSKA:n ja keräsi lopulta pääsarjatasolla vain 9 ottelua. Tämän episodin jälkeen Tšistov loikkasi Yhdysvaltoihin yhdessä Aleksandr Frolovin kanssa.


title: Stanislav Tšistov

text: Ensimmäisellä NHL-kaudellaan 2002–2003 Tšistov kokosi 30 tehopistettä pelaamassaan 79 runkosarjaottelussa sekä kuusi pistettä 21 pudotuspeliottelussa. Seuraava kausi sujui heikommin ja Tšistov lähetettiin Anaheimin silloiseen AHL-farmiseuraan Cincinnati Mighty Ducksiin, kun runkosarjasta oli pelattu kaksi kolmannesta. Kauden 2004–2005 hän vietti kokonaisuudessaan Cincinnatissa NHL:n oltua .


title: Stanislav Tšistov

text: Kaudeksi 2005–2006 Tšistov palasi Venäjälle Metallurg Magnitogorskin joukkueeseen, jossa hän pelasi edelliskausia menestyksekkäämmin vuorotellen Jevgeni Malkinin ja Aleksei Kaigorodovin laiturina. Kesällä 2006 Tšistov siirtyi takaisin NHL:ään ja Anaheimiin solmittuaan seuran kanssa kaksivuotisen sopimuksen. Hän ehti kuitenkin pelata seurassa vain yhden ottelun ennen siirtoaan Boston Bruinsiin marraskuussa 2006.


title: Stanislav Tšistov

text: Tšistov ei pelannut Pohjois-Amerikassa kuin yhden kauden ja palasi Venäjälle jälleen kaudeksi 2007–2008. Hän teki sopimuksen Salavat Julajev Ufan kanssa, mutta pelasi joukkueessa vain yhdeksän ottelua. Avangard Omsk teki sopimuksen Tšistovin kanssa kesällä 2008, mutta hänet kaupattiin ennen kauden alkua Magnitogorskiin vaihdossa varausoikeuteen KHL:n varaustilaisuudessa. Kaudeksi 2011–2012 hän siirtyi Traktor Tšeljabinskiin.


title: Aucklandin sinfoniaorkesteri

text: Aucklandin sinfoniaorkesteri () on vuonna 1975 perustettu aucklandilainen sinfoniaorkesteri. Se koostuu yli kahdeksastakymmenestä muusikosta.


title: Aucklandin sinfoniaorkesteri

text: Aucklandin sinfoniaorkesterin ylikapellimestarina ja musiikillisena johtajana toimi orkesterin perustamisvuodesta 1975 vuoteen 2011 Gary Daverne. Vuonna 2011 orkesteria ryhtyi johtamaan Peter Thomas.


title: NFC:n mestaruusottelu

text: NFC:n mestaruusottelu on amerikkalaisen jalkapallon ammattilaisliiga NFL:n ottelu, jonka voittaja on National Football Conferencen pudotuspeliturnauksen voittaja ja NFC:n mestari.


title: NFC:n mestaruusottelu

text: NFC:n mestaruusottelun palkintona on George Halasin mukaan nimetty George Halas Trophy ja paikka NFC:n edustajana NFL:n loppuottelussa, Super Bowlissa.


title: NFC:n mestaruusottelu

text: NFC:n mestaruusottelu syntyi AFL- ja NFL-liigojen yhdistyttyä vuonna 1970 NFL:ksi. NFC:en jäi kolmetoista entisen NFL:n joukkuetta ja American Football Conference eli AFC muodostettiin kymmenestä entisestä AFL-joukkueesta ja kolmesta NFL-joukkueesta: Baltimore Coltsista, Cleveland Brownsista ja Pittsburgh Steelersistä.


title: NFC:n mestaruusottelu

text: Nykyinen pudotuspelien turnausjärjestelmä on ollut käytössä vuodesta 1970, jolloin AFL ja NFL yhdistyivät. Pudotuspelit pelataan rinnakkain kahden konferenssin, AFC:n ja NFC:n, sisäisinä. NFC:n pudotuspeleihin selviää kuusi joukkuetta: neljä divisioonavoittajaa ja kaksi niin kutsuttua villin kortin joukkuetta voittoprosentin perusteella. Jokaisella pudotuspelikierroksella vain voittaja selviää jatkoon ja lopulta kaksi jäljelle jäänyttä joukkuetta kohtaavat NFC:n mestaruusottelussa.


title: Alfalaktalbumiini

text: Alfalaktalbumiini (α-laktalbumiini) on tyypillinen maidon proteiini.


title: Alfalaktalbumiini

text: Alfalaktalbumiinia tarvitaan maitorauhassolussa laktoosin synteesiin. Koska laktoosin synteesiin alveolisolujen Golgin laitteessa tarvitaan α-laktalbumiinia, on sitä luonnollisesti myös maidossa. Lehmänmaidossa pitoisuus on 1,2 g/kg. α-laktalbumiinin osuus kaikista maidon proteiineista on 3,7 %.


title: Alfalaktalbumiini

text:
Alfalaktalbumiinin biologinen tehtävä on laktoosin muodostamisen lisäksi sitoa kalsiumia. Tämän mahdollistavat alfalaktalbumiinin sisältämät aminohapot, asparagiini ja lysiini.
Koska alfalaktalbumiini sisältää runsaasti kysteiiniä, joka muodostaa proteiinin tertiäärirakenteeseen vaikuttavia rikkisiltoja, on se helposti denaturoituva.


title: Great Teacher Onizuka

text: Great Teacher Onizuka (tunnetaan myös lyhenteellä GTO) on alun perin japanilaisen mangakan Tōru Fujisawan piirtämä ja käsikirjoittama mangasarja, johon pohjautuen on tehty myös tv-anime, elokuva sekä draamasarja.


title: Great Teacher Onizuka

text: 22-vuotiaalla Eikichi Onizukalla ei ole vakituista työtä eikä muutenkaan kummempaa käsitystä tulevaisuudestaan. Hänellä on paperit huonomaineisesta "kolmannen luokan" yliopistosta, Eurasiasta. Ottaen huomioon, kuinka koulujen nimet painavat ihmisten mielissä, Eurasian yliopiston käyneillä ei katsota olevan mahdollisia akateemisiin virkoihin.


title: Great Teacher Onizuka

text: Juoni lähtee käyntiin, kun Onizuka tutustuu nuoreen lukiolaistyttöön ja ihastuu, mutta saa loppujen lopuksi selville tytön seurustelevan vanhan ja kaljuuntuneen opettajan kanssa. Silloin Onizuka päättää, että hänestä tulee "Great Teacher Onizuka" - kaikkien aikojen paras opettaja.


title: Great Teacher Onizuka

text: GTO-manga ilmestyi Japanissa vuodesta 1997 vuoteen 2001 tuotantoyhtiö Kodanshan painamassa Shounen Magazinessa. Sarja painettiin myöhemmin 25 mangakirjaksi.


title: Great Teacher Onizuka

text: Manga on ilmestynyt tähän mennessä Saksassa, Ranskassa, Italiassa, Puolassa, Indonesiassa, Yhdysvalloissa ja Ruotsissa.


title: Great Teacher Onizuka

text: Vuoden 1998 aikana esitettiin Japanilaisella Fuji TV -televisiokanavalla ihmisnäyttelijöiden tähdittämää Great Teacher Onizuka -draamasarjaa. Yhteensä sarjaa esitettiin kaksitoista 45 minuutin mittaista jaksoa. Onizukan ja Azusan rooleissa nähtiin Takashi Sorimachi ja Nanako Matsushima. Takashi myös lauloi sarjan introkappaleen "Poison".


title: Great Teacher Onizuka

text: 28. elokuuta 1999 esitettiin vielä tv-spesiaalijakso, ja samana vuonna ilmestyi Japanissa elokuviin täyspitkä GTO-elokuva.


title: Great Teacher Onizuka

text: 03. Heinäkuuta 2012 esitettiin uusi Great Teacher Onizuka -draamasarja. Uusi versio eri näyttelijät.


title: Great Teacher Onizuka

text: 43-osainen animesarja esitettiin Fuji TV:ssä vuosina 1999 ja 2000, tuottajanaan Studio Pierrot.


title: Great Teacher Onizuka

text: On manga, joka sijoittuu Onizukan ja Danman nuoruuteen.


title: Great Teacher Onizuka

text: 5-jaksoinen sarja, joka sijoittuu Shonan Junai Gumi (early years of GTO) mangaan. Kertoo Onizukan sekä Danman kouluajoista.


title: Great Teacher Onizuka

text: 10 chapterin pituinen sarja, joka sijoittuu 8-luokalla olevaan Onizukaan


title: GTO

text: GTO voi viitata esimerkiksi seuraaviin asioihin:


title: Kurfürstendamm

text: Kurfürstendamm (paikallisesti usein myös "Ku'damm") on Berliinin kuuluisimpia katuja. Alkujaan se sijaitsi selvästi Berliinin varsinaisen keskikaupungin ulkopuolella, mutta kun Berliini toisen maailmansodan jälkeen jaettiin kahtia, siitä ja varsinkin sen itäosasta ympäristöineen tuli Länsi-Berliinin tärkein liikekeskus. Nykyäänkin sitä pidetään yleisesti kaupungin tärkeimpänä ostoskatuna. Lukuisilla kuuluisimmista vaatesuunnittelijoista on liikkeensä kadun varrella, ja myös useat autonvalmistajat pitävät näyteliikkeitä Kurfürstendammilla.


title: Kurfürstendamm

text: Kadun alkupää sijaitsee Breitscheidplatzilla Keisari Vilhelmin muistokirkon luona lähellä Zoologischer Gartenin rautatieasemaa, entistä Länsi-Berliinin päärautatieasemaa. Sieltä katu jatkuu 3,5 kilometriä kohti länsilounasta Charlottenburg-Wilmersdorfin alueen läpi.


title: Hevosten evoluutio

text: Hevoseläimet ovat kehittyneet nykynäkemyksen mukaan "Hyracotherium"-nimisestä ketun kokoisesta, hieman kaurista tai gasellia muistuttavasta nisäkkäästä, joka eli 45–60 miljoonaa vuotta sitten kosteissa, lämpimissä metsissä. Hevoseläinten edeltäjien koko kasvoi miljoonien vuosien kuluessa, ehkä suojaksi petoja vastaan.


title: Hevosten evoluutio

text: Kun ilmasto kylmeni ja kuivui, syntyi ruohostoja. Hevoselle kehittyi kaviot, pitkä jalka ja pitkä kaula, jotta se voisi paremmin sopeutua ruohostoympäristöön. Noin 7-6 miljoonaa vuotta sitten ilmestyivät ensimmäiset hevoset, ja nykyhevonen noin 2–1 miljoonaa vuotta sitten. Nykyhevosen sukulaisia ovat muun muassa villiaasi ja seepra, jotka erosivat nykyhevosen kehityslinjasta 2-4 miljoonaa vuotta sitten.


title: Hevosten evoluutio

text: Hevosen evoluutiota on pidetty hyvänä todisteena evoluutiosta ja niin sanotusta sopeutumislevittäytymisestä, jossa lajin siirtyessä esimerkiksi ilmastonmuutoksen takia uuteen ympäristöön siitä kehittyy suhteellisen nopeasti eri muotoja.


title: Hevosten evoluutio

text: Vaikka hevosen kantamuodot tunnetaan pääpiirteissään, hevosen sukupuusta on ollut yhä kiistelyä tutkijoiden keskuudessa, ja nykyään ei uskota esimerkiksi siihen, että paljon nykyhevosta muistuttava "Pliohippus" olisi ollut nykyhevosien edeltäjä.


title: Hevosten evoluutio

text:
Hyracotherium tai "Eohippus" (”aamunkoiton hevonen”) söi puiden lehtiä ja eli varhaisella eoseeniepookilla noin 60–45 miljoonaa vuotta sitten Aasiassa, Euroopassa ja Pohjois-Amerikassa. Pitkäkalloisen kasvinsyöjän säkäkorkeus oli 20–35 senttiä ja pituus 60–70 senttiä. Tällä eläimellä oli viisivarpaiset jalat, jotka sopivat kosteassa metsämaassa liikkumiseen. Joidenkin lähteiden mukaan Eohippuksen etujaloissa oli neljä varvasta, takajaloissa kolme. Tätä edelsi 75 miljoonaa vuotta sitten liitukaudella elänyt "Condylartha", kavioeläinten kantamuoto. Molemmat söivät metsissä ja soilla lehtiä ja versoja. Nämä lajit puolustautuivat pääasiassa piiloutumalla.
Luultavasti saalistajien vuoksi hevosen koko kasvoi, ja noin 50 miljoonaa vuotta sitten ilmestyi "Orohippus" kehittymällä asteittain "Hyracotheriumista", ja nimenomaan sen hampaat muuttuivat. Hampaat kehittyivät edelleen, niiden jauhamiskyky kasvoi. 47 miljoonaa vuotta sitten ilmestyi "Epihippus". Tällä myöhäisellä muodolla tai tästä kehittyneellä lajilla "Duchesnehippusella" oli samanlaiset hampaat kuin eoseenikauden hevosensukuisilla eläimillä equidieilla. Noin 38 miljoonaa vuotta sitten kohtasi Pohjois-Euroopan hevoseläimiä tuho, mutta hevosen kehitys jatkui Amerikassa.


title: Hevosten evoluutio

text: Myöhäiseoseenilla ja varhaisoligoseenilla 32–24 miljoonaa vuotta sitten ilmasto kuivui ja viileni, kosteat metsät korvautuivat kuivilla aroila ja savanneilla tropiikissa ja keskileveysysasteilla. "Mesohippus" kehittyi, ja siitä tuli ensin "Mesohippus celer" ja pian "Mesohippus westoni". "Mesohippuksen" kolme keskimmäistä varvasta olivat hyvin isoja, reunimmaiset kaksi pieniä. "Mesohippuksen" säkäkorkeus oli 61 senttiä. Se lienee syönyt puiden lehtiä. Noin 36 miljoonaa vuotta sitten ilmestyi "Miohippus", joka oli "Mesohippusta" suurempi. Se eli nelisen miljoonaa vuotta rinnan "Mesohippuksen" kanssa. 40–25 miljoonaa vuotta sitten eläneestä, 40–55 kilon painoisesta "Miohippuksesta" on sekä aromuoto että metsämuoto. Säkäkorkeudeltaan metrin korkuinen "Merychippus" eli aroilla 17–11 miljoonaa vuotta sitten keskimioseeniepookilla ja kehittyi nopeasti erilaisin muotoihin. Aina vain suurempi eläin tarvitsi suhteessa vähemmän ravintoa.


title: Hevosten evoluutio

text: "Merychippuksen" jälkeen kehittyivät täysin aroelämään sopeutuneet, pitkäjalkaiset ja pitkäkaulaiset suuret hevoset "Hipparion", "Protohippus" ja "Pliohippus". 7 miljoonan vuoden takainen "Pliohippus" oli yksivarpainen.


title: Hevosten evoluutio

text: Kaikki nykyiset hevoseläimet kuuluvat "Equus"-sukuun, jonka arvioidaan kehittyneen Pohjois-Amerikassa pleistoseeniin mennessä . Suku levittäytyi ympäri pohjoista pallonpuoliskoa, mutta kuoli sukupuuttoon Amerikasta noin 13 000–11 000 vuotta sitten, ja palasi mantereelle vasta eurooppalaisten tuomana. Varhaisia "Equus"-lajeja olivat amerikkalaiset "Equus scotti" ja jättiläishevonen "Equus giganteus" sekä Italiasta asti löydetty "Equus stenonis". Nykyhevosen edeltäjä "Equus ferus" ilmestyi 630 000–320 000 vuotta sitten, nykyhevonen "Equus caballus" on tämän alalaji, joka on kehittynyt ihmisen risteyttämänä noin 4 000–2 500 vuotta sitten.


title: Hevosten evoluutio

text: Joissakin yhteyksissä hevoset ja niiden edeltäjät sijoitetaan ylälahkoon Laurasiatheria ja siihen kuuluvaan luokittelemattomaan rymään Ungulata.


title: Kempeleen vanha kirkko

text: Kempeleen vanha kirkko on Kempeleen evankelisluterilaisen seurakunnan ensimmäinen kirkko. Se sijaitsee Kirkonmäellä, joka on yksi valtakunnallisesti merkittävistä rakennetuista kulttuuriympäristöistä..


title: Kempeleen vanha kirkko

text: Museovirasto on ehdottanut sitä maailmanperintökohteeksi, sen poikkeuksellisen tukipilarirakenteen vuoksi.


title: Kempeleen vanha kirkko

text: Kirkko on rakennettu vuosina 1688–1691, ja sen rakentaminen aloitettiin ennen kruunulta saatua päätöstä. Kun kirkko vihittiin käyttöön 18. lokakuuta 1691, Kempele oli vielä osa Limingan emäseurakuntaa. Kappeliseurakunnan oikeudet Kempeleelle annettiin vuonna 1774 ja itsenäiseksi seurakunnaksi se erottiin vasta vuonna 1899.


title: Kempeleen vanha kirkko

text: Kirkko on tyyliltään tukipilarirakenteinen, päätytornillinen pitkäkirkko, mutta eteläpuolen asehuone ja pohjoispuolen sakasti tekevät siitä näennäisesti ristikirkon. Kirkon suunnittelijana ja rakennustöiden johtajana toimi tyrnäväläinen Matti Härmä.


title: Kempeleen vanha kirkko

text: Kirkon seinä- ja kattomaalaukset sekä 1700-luvulla tehdyn saarnatuolin henkilökuvat on tehnyt vuosina 1785–1786 ja 1795 Mikael Toppelius. Kirkon ensimmäinen kellotapuli on tuhoutunut, nykyinen tapuli on valmistunut 1769. Rakennusmestarina toimi Heikki Väänänen.


title: Kempeleen vanha kirkko

text: Kirkon ympärillä on hautausmaa, jonka vanhimmat haudat ovat 1700-luvun loppupuolelta. Vanhempia hautoja on kirkon alla olevissa hautaholveissa yhteensä noin 150. Kirkkoon haudattiin varakkaita talollisia tai muita huomattavia henkilöitä. Kirkkoon hautaaminen loppui vuonna 1796.


title: Kempeleen vanha kirkko

text: Kempeleen seurakunnan kasvaessa vanha 180-paikkainen kirkko kävi pieneksi. Vanhan kirkon viereen on rakennettu uusi Pyhän Kolminaisuuden kirkko, joka vihittiin käyttöön 8. elokuuta 1993. Vanhaa kirkkoa käytetään kuitenkin edelleen varsinkin kesäisin häissä ja muissa perhejuhlissa.


title: Kempeleen vanha kirkko

text: Kirkossa on nähtävillä messinkisiä kynttilälampetteja vuosilta 1694–1725 ja kattokruunu samalta ajalta. Sakastissa on lisäksi lasivitriinissä kirkossa säilyneitä vanhoja esineitä kuten esimerkiksi Mikael Toppeliuksen käyttämiä vanhoja tuohisia värikuppeja.


title: Ritsa

text: Ritsa on leikkikalu ja pienase. Se valmistetaan usein oksanhaarasta, jonka haarukkaan viritetään kuminauha. Nykyään valmistetaan teollisia ritsoja etupäässä muovista. Ritsalla ammutaan pieniä kiviä, kuivia herneitä, hauleja, rautalangasta tai paperista ritsaa varten taivutettuja ritsanpaukkuja ja muuta tarkoitukseen sopivaa. Ritsan käytössä on omat vaaransa ja sillä voi vahingoittaa toisia, pahimmassa tapauksessa tappaa. Populaarikulttuurissa ritsa esitetään yleensä vandaalin aseena ja tunnusmerkkinä. Ritsa on myös tunnettu Bart Simpsonin aseena.


title: Phoenix Roadrunners

text: Phoenix Roadrunners on entinen amerikkalainen jääkiekkoseura Arizonan osavaltion Phoenixista. Joukkue pelasi World Hockey Association -liigassa vuosina 1974–1977.


title: Phoenix Roadrunners

text: Seura perustettiin alun perin vuonna 1967 ja se pelasi aluksi WHL-liigaa vuosina 1967–1974 voittaen kuuden joukkueen liigan keväällä 1973 ja 1974. WHL-liigan lakkautuksen jälkeen seura siirtyi pelaamaan WHA-liigaan, jossa ei kuitenkaan menestystä herunut.


title: Kurfürstendammin metroasema

text: Kurfürstendamm on Berliinin metron asema. Linjat U1 ja U9 risteävät asemalla.


title: Kurfürstendammin metroasema

text: Asema sijaitsee Kurfürstendammin ja Joachimsthaler Straßen risteyksessä Wertheimin tavaratalon läheisyydessä. Asemalla ei ole hissejä. Pikabussilinjat M19, M29 ja M46 pysähtyvät aseman kohdalla.


title: Pro Football Hall of Fame

text: Pro Football Hall of Fame on National Football Leaguen Hall of Fame eli amerikkalaisen jalkapallon ammattilaisliiga NFL:n museo, jossa on esillä lajiin liittyviä historiallisia esineitä mutta erityisesti kaikkien Hall of Fame -kunniamaininnan saaneiden pelaajien, valmentajien ja NFL-vaikuttajien pronssiset rintakuvat.


title: Pro Football Hall of Fame

text: Hall of Fame -museo perustettiin Cantonin pikkukaupunkiin Ohion osavaltioonYhdysvaltoihin 7. syyskuuta vuonna 1963. Perustamisen yhteydessä Hall of Fameen valittiin 17 ensimmäistä jäsentä. Yhtä poikkeusta lukuun ottamatta vuoteen 2006 mennessä kaikki muut Hall of Fameen valitut ovat pelanneet uransa jossain vaiheessa NFL:ssä. Poikkeuksena on Buffalo Billsin hyökkäyksen linjamies Billy Shaw, joka pelasi koko uransa American Football Leaguessa.


title: Pro Football Hall of Fame

text: Canton valittiin Hall of Famen sijaintipaikaksi lähinnä kolmesta syystä:


title: Pro Football Hall of Fame

text: Hall of Fame -ehdokkaat valitsee 44-jäseninen valitsijakomitea (), joka koostuu lähinnä yhdysvaltalaisista urheilutoimittajista. Aiempina vuosina on valittu vähintään kaksi mutta ei enempää kuin kuusi uutta Hall of Famen jäsentä. Vuodesta 2008 lähtien valitaan vähintään neljä ja korkeintaan seitsemän jäsentä, joista korkeintaan viisi voi olla modernin ajan eli vuoden 1982 jälkeen uransa päättänyttä kandidaattia ja kaksi ennen vuotta 1982 aktiiviuransa päättänyttä seniorikandidaattia.


title: Pro Football Hall of Fame

text: Komitean on otettava huomioon ainoastaan pelaajan ammattilaisuran pelilliset meriitit ja hänen panoksensa lajiin omalla aikakaudellaan. Teoriassa jokainen pelaaja voidaan asettaa ehdokkaaksi sen jälkeen, kun hänen peliuransa päättymisestä on kulunut viisi vuotta. Uransa päättäneillä valmentajilla karanteeniaikaa ei ole, ja omistajat tai muut joukkueiden merkkihenkilöt voivat tulla valituksi jo aktiiviaikanaan.


title: Pro Football Hall of Fame

text: Alustava Hall of Fame -ehdokasluettelo nimetään jokaisen vuoden elokuussa. Valitsijakomitea rajaa tästä noin 100-150 pelaajan luettelosta syksyn aikana postiäänestyksellä marraskuuhun mennessä noin kaksikymmentä semifinalistia. Seuraavan vuoden tammikuussa, uuden äänestyskierroksen jälkeen, ilmoitetaan lopulliset 15 eniten ääniä saanutta Hall of Fame -finalisteiksi. Joka vuosi finalisteiksi päätyy 15 entistä pelaajaa, valmentajaa tai NFL-vaikuttajaa ammattilaisuransa meriittien perusteella.


title: Pro Football Hall of Fame

text: Valitsijakomitea kokoontuu vuosittain aina päivää ennen Super Bowlia valitsemaan Hall of Fame -kunniamaininnan saavat pelaajat. Komitea äänestää suljetulla lippuäänestyksellä ensin 15 finalistin joukosta kymmenen ehdokasta jatkokierrokselle, jolla ehdokkaiden määrä rajataan edelleen viiteen ehdokkaaseen. Tullakseen lopulta valituksi Hall of Fameen jokaisen viiden jäljelle jääneen ehdokkaan on saatava 80 prosentin enemmistö komitean viimeisessä, yksinkertaisessa "jaa-ei"-äänestyksessä.


title: Pro Football Hall of Fame

text: Valitsijakomitean yhdeksän jäsentä muodostavat alikomitean (), joka seuloo mahdollisia ehdokkaita seniorikiintiöstä, johon kuuluvat kaikki ennen vuotta 1982 uransa päättäneet pelaajat. Kaksi elokuussa nimettyä senioriehdokasta ei enää semifinaalivaiheessa kilpaile äänistä muiden modernin ajan ehdokkaiden kanssa, vaan heidät tuodaan suoraan lopulliseen äänestykseen. Super Bowlia edeltävänä äänestyspäivänä komitea äänestää esivalinnassa seulotun kahden senioriehdokkaan nimityksestä yksinkertaisella "jaa-ei"-äänestyksellä, jossa 80 prosentin kannatus johtaa Hall of Fame -valintaan.


title: Pro Football Hall of Fame

text: Juhlallinen Hall of Fame -seremonia järjestetään joka vuosi heinäkuun lopussa tai elokuun alussa. Cantonissa on tällöin koko viikon kestävä festivaali Hall of Famen ja valittujen kunniaksi, ja se huipentuu Hall of Fame -valintaseremoniaan. Tunteikkaaseen ohjelmaan kuuluu jokaisen valitun pelaajan kiitospuheen lisäksi myös erikseen nimetyn henkilön puhe, jonka sanoin pelaaja saatellaan Hall of Famen jäseneksi. Seremoniassa paljastetaan myös pelaajan pronssiin valettu rintakuva, joka saa valintajärjestyksen mukaan määräytyvän paikkansa näyttelyhallista. Merkkinä jäsenyydestä pelaaja on oikeutettu käyttämään beigenväristä pikkutakkia, jossa on Hall of Fame -logo.


title: Pro Football Hall of Fame

text: Muutama päivä seremonian jälkeen NFL järjestää myös Pro Football Hall of Fame Gamen, joka on osa neljän kierroksen näytösotteluita ennen varsinaisen runkosarjan alkua.


title: Pro Football Hall of Fame

text: Hall of Fameen valitut pelaajat eivät edusta mitään tiettyä joukkuetta. Kaikki joukkueet, joita pelaaja on uransa aikana edustanut, ilmoitetaan tasavertaisina museossa. Hall of Fameen pääsy on kunnianosoitus yksilölle, joka on osoittanut joukkuelajissa poikkeuksellista taitoa ja ollut aikanaan paras vertaistensa joukossa.


title: Villi planeetta

text: Villi planeetta eli Levoton planeetta ("La Planète sauvage") on ranskalais-tšekkoslovakialainen animaatioelokuva, joka kertoo Ygam-nimisestä planeetasta, jossa asustaa 12-metrisiä humanoideja, draageja. Planeetalla asuu myös ihmistä muistuttavia omeja, joita draagit pitävät lemmikkieläiminään.


title: Villi planeetta

text: Villi planeetta tunnetaan surrealistisesta kuvailmaisustaan ja omaperäisestä tunnelmastaan, ja se sai vuonna 1973 Cannesin elokuvajuhlien juryn erikoispalkinnon. Elokuva perustuu ranskalaisen kirjailijan Stefan Wulin romaaniin "Oms en Série". Elokuvan tarinan voi tulkita luokkataistelun tai Tšekkoslovakian miehityksen allegoriana.


title: Villi planeetta

text: Elokuva alkaa kuvilla pakoon juoksevasta naisesta, jolla on pieni vauva sylissään. Jättiläismäiset draagit kiusaavat naisen hengiltä. Eräs nuori draagi, Tiwo, ottaa orvoksi jääneen ihmislapsen lemmikikseen ja antaa tälle nimeksi Terr.


title: Villi planeetta

text: Planeettaa hallitsevat draagit ovat iholtaan vaaleansinisiä, punasilmäisiä humanoideja, jotka kuluttavat suuren osan ajastaan meditointiin. Nuoria draageja opetetaan eräänlaisten telepaattisten kuulokkeiden avulla. Terrin kaulapanta reagoi kuulokkeiden lähetyksiin, ja näin hän saa saman opin kuin Tiwo.


title: Villi planeetta

text: Terr pakenee ja vie Tiwon kuulokkeet mukanaan. Pakomatkalla hän kohtaa villeihin omeihin kuuluvan tytön. Tyttö vapauttaa Terrin kaulapannasta ja vie hänet hylätyn puiston suuressa puussa asuvan heimonsa luo. Heimo on alkukantainen ja taikauskoinen, mutta ajan kuluessa Terr voittaa heidän luottamuksensa ja alkaa opettaa heitä draagien kuulokkeiden avulla.


title: Villi planeetta

text: Draagien neuvosto on huolissaan tuholaisina pitämiensä villien omien lisääntymisestä ja päättää tehdä puhdistuksia. Draagit saapuvat hävittämään villit omit myrkkykaasulla, ja suurin osa puistossa asuvasta kahdesta heimosta kuolee, mutta omit onnistuvat tappamaan yhden draagin.


title: Villi planeetta

text: Jäljelle jääneet omit muuttavat turvaan draagien rakettien kaatopaikalle. Sinne he perustavat omien kaupungin, johon saapuu omeja kaikkialta Ygamista. Kuulokkeista saamansa tiedon avulla omit kehittävät edistynyttä teknologiaa. He muun muassa oppivat pienentämään draagien hylkäämiä raketinosia ja tekemään niistä toimivia. Omit alkavatkin suunnitella muuttoa Ygamin kiertolaiselle, villille planeetalle.


title: Villi planeetta

text: Tällä välin draagit ovat kehittäneet tehokkaampia hävityskeinoja ja hyökkäävät omien kaupunkiin. Omit pakenevat kahdella raketilla villille planeetalle. Villillä planeetalla heille paljastuu draagien meditaation tarkoitus. Muuten autiolla planeetalla on päättömiä patsaita, joihin draagien lentävät ajatuskuplat liittyvät. Tällä tavoin draagit ovat yhteydessä toisten galaksien olentoihin ja läpikäyvät näiden kanssa "paritteluriittejä" pystyen näin lisääntymään.


title: Villi planeetta

text: Omit rikkovat patsaat, jolloin omien tuhoaminen Ygamilla loppuu ja draagit joutuvat paniikkiin. Draagien on tunnustettava, että omien sivilisaatio on noussut heidän tasolleen. Lopussa draagit ja omit elävät jonkinlaisessa symbioosissa, ja omit ovat rakentaneet Terr-nimisen keinotekoisen satelliitin Ygamille.


title: Felix Weingartner

text: Felix Weingartner, Edler von Münzberg (2. kesäkuuta 1863 – 7. toukokuuta 1942) oli itävaltalainen kapellimestari, säveltäjä ja pianisti. Hän syntyi Zadarissa Kroatian alueella itävaltalaisille vanhemmille ja asui vuodesta 1868 lähtien Grazissa.


title: Felix Weingartner

text: Weingartner oli yksi Franz Lisztin viimeisistä oppilaista. Vuosina 1908–1927 hän toimi Wienin filharmonisen orkesterin ylikapellimestarina. Sne jälkeen hän johti Wienin oopperan orkesteria, Lontoon sinfoniaorkesteria, New York Philharmonic Society Orchestraa ja Bostonin oopperatalon orkesteria. Hänen tulkintansa Beethovenin ja Wagnerin teoksista herätti huomiota, vastavetona romantikan eksentriselle tyylille hän korosti ammatillista osaamista.


title: Felix Weingartner

text: Hän sävelsi lukuisten oopperoidensa lisäksi muun muassa seitsemän sinfoniaa.


title: Felix Weingartner

text: Weingartnerin oppilaisiin kuuluivat Paul Sacher, Georg Tintner ja Josef Krips.


title: Hannu Krankka

text: Hannu Krankka (Hans Kranck ) oli Limingasta kotoisin ollut nuijasodan kapinallispäällikkö. Krankan syntymävuotta ei tarkkaan tiedetä. Krankan isä oli kuitenkin lohivouti, nimismies, ja voudin sijainen Eerik Pietarinpoika (k. 1579). Krankan koti sijaitsi Limingan Alapään kylässä ja talo oli täyden manttaalin tila eli pitäjän suurimpia. Eerik Pietarinpoika otti osaa lukuisiin rajakahakoihin Venäjää vastaan ja Hannu lähti kulkemaan isänsä viitoittamaa tietä.


title: Hannu Krankka

text: Vuoden 1595 alkanut nuijasota veti mukaan myös liminkalaiset: linnaleirin pelko, ankara verotus ja katolisuus ajoivat sotaan talonpojat, jotka kokivat vapautensa olevan uhattuna ja vastustivat linnaleiriä. Tammikuun lopulla v. 1597 Limingan, Iin ja Kemin talonpojat valitsivat johtajakseen Hannu Krankan. Krankan johtamia talonpoikia oli enimmillään noin 3 000. Heitä vastassa olivat Suomen käskynhaltijan Klaus Flemingin joukot. Ensimmäinen yhteenotto tapahtui Kokkolan Tarharannan niityllä Flemingin voudin Abraham Melkiorinpojan johtaman osaston kanssa. Krankka varasti kahakassa Abraham Melkiorinpojan susiturkin. Abraham Melkiorinpoika jäi pian tämän jälkeen kiinni Kruunupyyssä ja toimitettiin Tukholmaan, jossa hänet myöhemmin mestattiin. Saatuaan tiedon Pohjanmaan kansannoususta Klaus Fleming lähetti 1 500 miehen koulutetut ratsujoukkonsa Pohjanmaalle nujertamaan Hannu Krankan talonpoikaisjoukot. Santavuorella 24. helmikuuta 1597 käydyssä kamppailussa kaatui noin 1 000 talonpoikaa ja 500 joutui vangiksi, joukossa Hannu Krankka. Krankka vietiin Turun linnaan. Klaus Flemingin kuoltua pian edellisen jälkeen ja Kaarle-herttuan vallatessa Turun syyskuussa 1597 Krankka vapautui.


title: Hannu Krankka

text: Eversti Krankka kirjoitti sotakokemuksistaan ruotsinkielisen kertomuksen , joka on säilynyt arvokkaana dokumenttina sodasta. Hänen kuitenkin epäillään olleen äidinkieleltään suomalainen. Kaarle-herttua palkitsi Krankan muun muassa verovapaudella, hänestä tehtiin Limingan nimismies ja Pohjanmaan lohivouti vuonna 1600. Hän oli valtiopäivämiehenä vuonna 1600 ja Kustaa II Adolfin kruunajaisvaltiopäivillä vuonna 1617. Kaarle IX kävi tervehtimässä häntä Limingan Krankkalassa 1602, ja Kustaa II Adolf kenties tapasi hänet 1614 Limingassa pistäytyessään. Hannu Krankka kuoli vuoden 1630 paikkeilla.


title: Hannu Krankka

text: Kuvanveistäjä Niilo Rikulan vuonna 2005 valmistunut pronssista tehty Hannu Krankan patsas sijaitsee Limingan kirkonkylällä Tupoksentien varrella.


title: Metal Gear 2: Solid Snake

text: Metal Gear 2: Solid Snake on hiiviskelypeli, jonka kirjoitti ja ohjasi Hideo Kojima. Peli ilmestyi MSX2-tietokoneelle. Peli on Metal Gear -pelisarjan toinen virallinen osa, sillä Snake's Revenge -peliä ei lasketa viralliseen juonijatkumoon.


title: Metal Gear 2: Solid Snake

text: Pelissä Solid Snaken tulee soluttautua Zanzibar Landiin. Snaken tehtävä on pelastaa tiedemies tri Kio Marv ja lopulta tuhota jättimäinen ydinasein varustettu sotakone, Metal Gear D.


title: Metal Gear 2: Solid Snake

text: Ensimmäisen Metal Gear -pelin valtavan suosion innostamana Konami alkoi teettää NES:lle jatko-osaa peliin, Kojiman tietämättä. Tästä pelistä tuli NES:n Snake's Revenge -peli. Kojima, joka ei ollut aluksi edes ajatellut Metal Gearille jatko-osaa, tapasi sattumalta junamatkalla erään Snake's Revengen tekijätiimin jäsenen. Tämän tapaamisen jälkeen Kojima päätti alkaa työstää Metal Gear 2:ta, joka julkaistiin vain Japanissa MSX2:lle.


title: Metal Gear 2: Solid Snake

text: Kun Metal Gear Solid julkaistiin, sisällytettiin Metal Gear 2:n tapahtumat peliin mukaan "Previous Operations" -tekstinpätkillä, jotta pelaajat, jotka eivät olleet pelanneet aikaisempia Metal Geareja, ymmärtäisivät juonen paremmin. Vasta -pelin mukana oli englanninkieliset versiot peleistä.


title: Traaginen alkusoitto

text: Traaginen alkusoitto, opus 81, on Johannes Brahmsin kesällä 1880 viimeistelemä konserttialkusoitto orkesterille. Osasta teoksesta oli luonnoksia jo vuodelta 1869. Alkusoitto koostuu kolmesta tärkeimmästä sektiosta, joista kaikki ovat d-mollissa:Traaginen alkusoitto on sävelletty piccololle, kahdelle huilulle, kahdelle oboelle, kahdelle klarinetille, kahdelle fagotille, neljälle käyrätorvelle, kolmelle pasuunalle, tuuballe, patarummuille ja jousille. Teos sai kantaesityksensä Wienissä 26. joulukuuta 1880. Tyypillinen esitys kestää vajaat viisitoista minuuttia.


title: Peninsaari

text: Peninsaari (, "Vähäinen", vuoteen 1950 ) on yksi Suomenlahden ulkosaarista Leningradin alueen länsiosassa Venäjällä. Hallinnollisesti se on osa Jaaman kuntapiirin Laukaansuun maalaiskuntaa. Nimen pohjalla on mahdollisesti ikivanha suomen (ja viron) koiraa merkitsevä sana 'peni' (vrt. myös matkaa ilmaiseva peninkulma ja koiranpentua kuvaava penikka).


title: Peninsaari

text: Peninsaari oli osa Lavansaaren kuntaa, joka kuului Suomeen. Saaren itärannalla, Pataniemen lähellä, oli kalastajien asumuksia. Talvisodan alussa 1939 puna-armeija miehitti saaren ja Suomi joutui luovuttamaan sen Neuvostoliitolle sodan päättäneessä Moskovan rauhassa 1940.


title: Uusi Laatokankaupunki

text: Uusi Laatokankaupunki eli Uusi-Laatokka () on kaupunki Venäjällä, Leningradin alueella, Laatokan etelärannikolla, Olhavanjoen suulla. Kaupungissa oli vuoden 2010 väestönlaskun mukaan 8 839 asukasta. Paikkakunta on tunnettu 1400-luvulta, ja Pietari Suuri antoi sille kaupunginoikeudet vuonna 1704 ja siirätti sinne Laatokanlinnan asukkaat.


title: Uusi Laatokankaupunki

text: Kaupungin pääkatu on "Pr. Karla Marksa", jonka varrella sijaitsеvat muun muassa Pietari Suuren ja S. M. Kirovin muistomerkit, kaupunkipiirin hallintorakennus ja kaupungintalo, ortodoksikirkko (Климентовская церковь) ja jonka pohjoispäässä on vanha luostari (Николо-Медведский мужской монастирь).


title: Uusi Laatokankaupunki

text: Maantieyhteyksistä tärkein on etelään Olhavanjoen länsipuolitse vievä kantatie A115. Se tuo jo 3 kilometrin päässä yhteyden Pietari–Petroskoi–Murmansk-valtatiehen M18 ("Kuola", osa :ta), Olhavaan (23 km), Kirišiin ja lopulta Pietari–Moskova-valtatielle (M10, "Rossija", osa :ta) Tšudovon luoteispuolella.


title: Uusi Laatokankaupunki

text: Uudessa Laatokankaupungissa on satama, josta on Laatokan tai Laatokan Uuden kanavan ja Nevan kautta yhteys Itämerelle. Historiallisesti kaupungille on ollut merkittävä myös Olhavanjoen kautta ja kanavareitistöä pitkin Msta-joelle sekä edelleen Volgalle vievä vesireitti.


title: Uusi Laatokankaupunki

text: Myös eräs viikinkien idäntien pääreiteistä kulki Laatokan ja Olhavanjoen kautta.


title: Pinocchio (vuoden 1940 elokuva)

text: Pinocchio (joskus myös "Pinokkio") on vuonna 1940 ensi-iltansa saanut The Walt Disney Companyn kokopitkä animaatio. Elokuva perustuu Carlo Collodin saturomaanin Pinokkio-hahmoon. Elokuva mukailee Italiaan sijoittuvaa tarinaa yksinäisestä puusepästä, joka veistää puunuken. Puunukke herää hyvän haltiattaren ansiosta eloon, ja puuseppä antaa sille nimen Pinocchio. Elokuva sai ensi-iltansa 7. helmikuuta 1940, kolme vuotta "Lumikin ja seitsemän kääpiön" jälkeen.


title: Pinocchio (vuoden 1940 elokuva)

text: Pinocchion valehdellessa tämän nenä kasvaa pituutta. Pinocchiota auttaa tarmokas Samu Sirkka, joka opettaa Pinocchiota erottamaan oikean väärästä.


title: Pinocchio (vuoden 1940 elokuva)

text: American Film Institute valitsi vuonna 2006 "Pinocchion" sadan innoittavimman amerikkalaiselokuvan listalla sijalle 38. Elokuva valittiin vuonna 1994 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Pinocchion" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Pinocchio (vuoden 1940 elokuva)

text: Pinocchio: Puunukke ja tarinan päähenkilö, joka hankkiutuu lakkaamatta hankaluuksiin koulumatkallaan erilaisten viettelysten takia. Häntä auttaa hänen omatuntonsa, avoin ja hyväsydäminen Samu Sirkka.


title: Pinocchio (vuoden 1940 elokuva)

text: Geppetto: Pinocchion ns. isä joka luo Pinocchion. Geppetto on köyhä ja vanha lelunikkari, joka joutuu Pinocchion metkujen takia usein epätoivoon.


title: Pinocchio (vuoden 1940 elokuva)

text: Samu Sirkka: Pinocchion omatunto ja hyvä ystävä. Samu Sirkka hylkää Pinocchion, kun hän ryhtyy näyttelijäksi, koska luulee, ettei häntä enää tarvita Pinocchion omatuntona, mutta päättää, että haluaa vielä onnitella häntä näyttelijäksi pääsystä ja mennessään tekemään tätä, hän huomaa Pinocchion häkissä ja silloin hän auttaa Pinocchion pois ja alkaa taas hänen omaksitunnokseen.


title: Pinocchio (vuoden 1940 elokuva)

text: Sininen haltiatar: Haltia, joka muuttaa Pinocchion eläväksi ja kasvattaa hänen nenänsä tämän valehdellessa. Lopussa hän muuttaa Pinocchion oikeaksi pojaksi.


title: Pinocchio (vuoden 1940 elokuva)

text: Figaro ja Cleo: Geppetton kaksi lemmikkiä. Figaro on mustavalkoinen kissanpentu ja Cleo on kultakala. Figaro on jatkuvasti mustasukkainen Cleolle ja etenkin Pinocchiolle. Cleo on merenneitomainen ja aina onnellinen.


title: Pinocchio (vuoden 1940 elokuva)

text: Rehti Repo ja Kimi Keppostin: Rehti Repo on kettu ja yksi tarinan roistoista, jonka Pinocchio tapaa matkalla kouluun. Kimi on hänen puhekyvytön ja hieman hidasälyinen kissa-ystävänsä. He huijaavat Pinocchion mm. Strombolin nukketeatteriin ja Huvitusten saarelle.


title: Pinocchio (vuoden 1940 elokuva)

text: Stromboli: Nukketeatterin omistaja, jonka teatteriin Rehti Repo ja Kimi Keppostin myyvät Pinocchion. Ahne Stromboli vangitsee Pinocchion teatteriesityksen jälkeen häkkiin, josta Samu Sirkka pelastaa hänet.


title: Pinocchio (vuoden 1940 elokuva)

text: Ajuri: Huvitusten saarelle lapsia kuskaava lihava mies. Huvitusten saarelle tulleet lapset muuttuvat aaseiksi. Rehti Repo ja Kimi Keppostin tekevät Ajurin kanssa sopimuksen, jonka mukaan Ajuri maksaa puolet omaisuudestaan, jos kaksikko houkuttelisi lisää lapsia mukaan saarelle. Lopuksi Ajuri myy aaseiksi muuttuneet lapset sirkukseen tai kaivokseen.


title: Pinocchio (vuoden 1940 elokuva)

text: Lampun sydän: Laiska ja tyhmä, noin 12-vuotias poika, jonka Pinocchio tapaa matkalla Huvitusten saarelle. Heidän pelatessaan biljardia aamuyöllä Samu Sirkka tulee kehottamaan Pinocchiota karkaamaan, mutta Pinocchio kieltäytyy ja pian tämän jälkeen Lampun sydän muuttuu aasiksi ja Pinocchio karkaa.


title: Pinocchio (vuoden 1940 elokuva)

text: Aleksanteri: Pinocchion ja Lampunsydämen koulutoveri, joka ei menetä puhekykyään edes muututtuaan aasiksi.


title: Pinocchio (vuoden 1940 elokuva)

text: Monstro: Valas, jonka vatsasta Pinocchio löytää isänsä, Geppetton. He pääsevät ulos tehtyään nuotion, jonka tuottaman savun seurauksena Monstro aivastaa.


title: Pinocchio (vuoden 1940 elokuva)

text: Elokuvan animaattorit olisivat halunneet tehdä Pinocchiosta kulmikkaasti ja nykivästi liikkuvan, puunukke kun oli. Walt Disney ei koeanimaatioiden perusteella kuitenkaan pitänyt tätä ideaa tarpeeksi viehättävänä yleisön kannalta. Disney valvoi tuotantoa muutenkin tarkoin ja oli hyvin vaativa niin liikkuvien hahmojen kuin taustojenkin suhteen.


title: Pinocchio (vuoden 1940 elokuva)

text: Kun Carlo Collodin alkuperäinen Pinokkio-tarina kertoi kiusankappaleesta joka lopulta hirtetään, Disney pehmensi tarinaa tekemällä Pinocchiosta paljon kiltimmän hahmon, viattoman ja korkeintaan hieman huonotapaisen lapsen. Elokuvan yleisilme on kuitenkin Disney-animaatioille epätavallisen synkkä, sillä elokuvan 88 minuutista 76 sijoittuu yöaikaan tai veden alle.


title: Pinocchio (vuoden 1940 elokuva)

text: Pinocchion tekoaikaan Disney-yhtiö oli jo kasvanut niin suureksi, että esimerkiksi Geppetton animaattoriksi nimetyllä Art Babbittilla oli käytössään 22 avustajaa. Filmin tuotantobudjetti oli 2,6 miljoonaa dollaria eli noin kaksinkertainen verrattuna Disneyn edelliseen pitkään animaatioon "Lumikki ja seitsemän kääpiötä".


title: Pinocchio (vuoden 1940 elokuva)

text: Elokuva dubattiin suomeksi vuonna 1995 videojulkaisua varten. Dubbauksen toteutti Tuotantotalo Werne ja sen ohjasi Pekka Lehtosaari.


title: Mirin linna

text: Mirin linna () on linna Valko-Venäjällä lähellä Mirin pikkukaupunkimaista taajamaa Karelitšyn piirissä Hrodnan voblastissa. Se valittiin vuonna 2000 UNESCOn maailmanperintöluetteloon.


title: Mirin linna

text: Linnan rakentaminen alkoi 1400-luvulla goottilaiseen tyyliin. Herttua Illinitš () sai rakennustyöt valmiiksi 1500-luvun alkupuolella. Noin vuonna 1568 linna siirtyi Radvilan (Radziwiłł) herttuasuvun haltuun. Rakennus viimeisteltiin renessanssiajan arkkitehtuurityylillä. Muurin itä- ja pohjoisseinää vastaan rakennettiin kolmikerroksinen palatsi.


title: Mirin linna

text: Linna entisöitiin 1800-luvun lopussa sen oltua melkein vuosisadan hylättynä ja kärsittyä vakavia vahinkoja Napoleonin aikana. Linnan uudelleenrakentamisessa käytettiin arkkitehti Teodor Burszen suunnitelmia. Rakennus sai tuolloin myös vaikutteita barokkiarkkitehtuurista, ja ympäröivä seutu muutettiin puistoksi.


title: Mirin linna

text: 1900-luvulla linna pääsi jälleen rapistumaan.


title: Mirin linna

text: Mirin linnaa korjattiin ja restauroitiin perusteellisesti joulukuuta 2010 edeltäneen 27 vuoden aikana; kunnostusten aikana osa linnasta oli suljettuna. Linnasta on tullut 2000-luvulla suosittu kansallinen ja kansainvälinen matkailunähtävyys. Korjaustöistä huolimatta linnaan tutustui vuonna 2010 jo yli 185 000 turistia. Kävijämäärän arvioidaan kasvavan merkittävästi lähivuosina.


title: Mirin linna

text: Hallinnollisesti Mirin linna muodostaa osan Valko-Venäjän suurinta museota, Valko-Venäjän kansallista taidemuseota.


title: Wittenbergplatzin metroasema

text: Wittenbergplatzin metroasema on Berliinin metron asema, jolla linjat U1, U2 ja U3 risteävät. Asema sijaitsee Wittenbergplatzilla Berliinin läntisessä keskustassa, tavaratalo KaDeWe:n vieressä.


title: Wittenbergplatzin metroasema

text: Asema avattiin alun perin 11. maaliskuuta 1902, mutta pian sitä päätettiin laajentaa. Alfred Grenanderin suunnittelema laajennettu asema valmistui vuonna 1913. Toisen maailmansodan vaurioiden korjausten yhteydessä asemaa muutettiin jonkin verran, mutta se palautettiin suurin piirtein vuoden 1913 asuunsa vuosina 1982–1983.


title: Wittenbergplatzin metroasema

text: Asemalla on tasonvaihtolaitteet, jotka mahdollistavat liikuntarajoitteisten pääsyn metroon. MetroBus-linjat M19, M29 ja M46 pysähtyvät aseman lähistöllä.


title: Kompakysymys

text: Kompakysymys tai vain kompa on kysymys, joka on tarkoituksella tehty niin, että kuulija ymmärtää sen väärin tai kuulija kokee kysymyksen hankalaksi vastata (muuten kuin tietosisällöltään), ikään kuin kompastuu kysymykseen. Kompakysymykset saattavat olla sanaleikkejä tai muotoiltu vaihtoehdoiltaan vaikeaksi vastata "oikein".


title: Kompakysymys

text: Yleisimpiä kompakysymyksiä:


title: Sampo-konekivääri

text:
Sampo-konekivääri L-41 on Aimo Lahden suunnittelema ilmajäähdytteinen, vyösyöttöinen ja kaasumäntätoiminen kevyt konekivääri. Ase perustui Lahden vuonna 1934 kehittämään Sampo-pikakivääriin, sekä tähystäjä- ja ohjaajakonekivääreihin.
Talvi- ja jatkosodan aikaiset kokemukset osoittivat Suomen puolustusvoimille, että raskas Maxim-tyyppinen konekivääri oli osittain vanhentunut ja liian kömpelö moniin uudenaikaisen sodan vaatimuksiin. Lisäksi venäläistä perua oleva laippakantainen 7,62×53R -kaliiperinen patruuna oli hankala vyösyöttöisessä konekiväärissä. Uutta konekivääriä kehiteltäessä käytettiin metallivyötä, mutta syöttömekanismi oli edelleen Maxim-tyyppinen. Patruuna piti ensin vetää vyöstä taaksepäin, nostaa ylös piippulinjalle ja syöttää patruunapesään. Rakenne toi mukanaan monimutkaisen ja suhteellisen painavan syöttökoneiston – piirteet, jotka olivat tuttuja jo Maxim-konekivääristä.


title: Sampo-konekivääri

text: Kaasumännän etupäässä oli erillinen säädin tulinopeuden säätämistä varten. Tähtäimet perustuivat sotilaskivääriin m/39. Takatähtäin oli lukkorungon päällä ja etutähtäin kaasusylinterin yläpuolella. Sarjatuotantoaseissa oli lyhyempi piippu, osa muodoista oli yksinkertaistetumpia sekä lukkorungossa oli kiilaura erillisen tähtäimen asennusta varten.


title: Sampo-konekivääri

text: Aseen prototyypit valmistuivat syksyllä 1941 Valtion Kivääritehtaalta. Koeammuntojen jälkeen tilattiin ensimmäinen 50 aseen sarja. Aseita valmistui 26 kappaletta, jotka koeammuttiin heinäkuussa 1942. Huonon materiaalin (pehmeät sulkupinnat) vuoksi aseet palautettiin korjattavaksi. 16. syyskuuta 1942 aseille suoritettiin vastaanottotarkastus ja ne jaettiin rintamakäyttöön. Aseita valmistui lisäksi vielä yhdeksän kappaletta, jotka toimitettiin myös rintamalle. Aseet palvelivat sodan loppuun saakka rintamalla. Aseita valmistettiin yhteensä vain 35 kappaletta.


title: Sampo-konekivääri

text: Aseissa ilmeni vuoden 1943 alkuun mennessä seuraavia vikoja:


title: Sampo-konekivääri

text: Halvemmin kustannuksin levyprässäyksellä valmistettavan saksalaisen MG-42:n tultua testeihin L-41:n jatkokehittelystä luovuttiin.


title: Vladimir Puriškevitš

text: Vladimir Mitrofanovitš Puriškevitš (, 12. elokuuta 1870 Kišinjov – helmikuu 1920 Novorossijsk, Venäjä) oli venäläinen poliitikko ja Venäjän toisen, kolmannen ja neljännen valtakunnanduuman jäsen Bessarabian kuvernementista ennen vallankumousta. Hän oli köyhää aatelista syntyperää. Puriškevitš oli äärioikeistoa edustava monarkisti.


title: Vladimir Puriškevitš

text: Vuoden 1905 vallankumouksen jälkeen hän perusti mustasotnialaisen Venäjän kansan liiton, joka ajoi Venäjän yhtenäisyyttä ja jakamattomuutta ja itsevaltiuden säilyttämistä. Vuonna 1908 se erosi Arkkienkeli Mikaelin liitoksi. Puriškevitš tuli tunnetuksi duumassa radikaalin monarkistisen oikeiston edustajan tunteisiin vetoavista puheistaan ja antisemitismistään. Poliittista linjaansa hän luonnehti ”Minua oikeammalla on vain seinä!”. Kun yleisvaltakunnallinen lainsäädäntö ulotettiin Suomeen, Puriškevitš iloitsi latinankielisellä lausahduksella ”"Finis Finlandiae!"” ().


title: Vladimir Puriškevitš

text: Ensimmäisen maailmansodan aikana Puriškevitš jätti duuman tehtävät ja hoiti sairaalajunaa rintamalla.


title: Vladimir Puriškevitš

text: Puriškevitš osallistui Grigori Rasputinin murhaan ruhtinas Feliks Jusupovin ja Dmitri Pavlovitš Romanovin kanssa viimeisenä yrityksenä pelastaa tsaarinvalta. Helmikuun vallankumouksen jälkeen hän ajoi neuvostojen hajottamista ja lokakuun vallankumouksen jälkeen perusti Komitean isänmaan pelastamiseksi. Bolševikkien Tšeka kuulusteli häntä ja löysi hänen kirjeenvaihtonsa kenraali Aleksei Kaledinin kanssa, mutta vapautti hänet. Vapauttamisensa jälkeen Puriškevitš liittyi välittömästi Anton Denikinin joukkoihin Etelä-Venäjällä, jossa hän toimitti monarkistista Blagovest-lehteä. Puriškevitšin ilmoitettiin kuolleen lavantautiin Novorossijskissa.


title: Olusoji Fasuba

text: Olusoji Adetokunbo Fasuba (s. 9. heinäkuuta 1984) on nigerialainen pikajuoksija.


title: Olusoji Fasuba

text: Fasuba kuului Nigerian pronssia saavuttaneeseen pikaviestijoukkueeseen 2004 Ateenan kesäolympialaisissa. Samana vuonna hän voitti Brazzavillessä Afrikan mestaruuden sadalla metrillä ajalla 10,21. 2005 Helsingin MM-kisoissa hän putosi sadalla metrillä välierissä ja 200 metrillä puolivälierissä. 2006 MM-hallikisoissa Moskovassa hän oli 60 metrillä viides ajalla 6,58 ja samana vuonna Kansainyhteisön kisoissa Melbournessa saavutti satasella hopeaa ajalla 10,11.


title: Olusoji Fasuba

text: 12. toukokuuta 2006 Fasuba juoksi Dohassa toiseksi Justin Gatlinin voittaessa maailmanennätystä sivunneella ajalla 9,77. Fasuban aika 9,85 oli uusi Afrikan ennätys. Ennen tätä samana päivänä Fasuba oli alkuerissä juossut 9,93. Hänen ennätyksensä ennen näitä kahta juoksua oli 10,09. Dohan juoksujen jälkeen paras aika johon Fasuba pystyi kaudella 2006 oli myös 10,09. 200 metrillä hän on juossut parhaimmillaan ajan 20,52, Brysselissä 3. syyskuuta 2004.


title: Olusoji Fasuba

text: Osakan MM-kisoissa 2007 hän juoksi 100 metrillä neljänneksi ajalla 10,07. Maaliskuussa 2008 Fasuba voitti Valenciassa sisäratojen MM-kilpailuissa 60 metrin maailmanmestaruuden kauden kärkiajalla 6,51. Pekingin olympialaisissa 2008 ja Berliinin MM-kisoissa 2009 hän karsiutui puolivälierissä.


title: Olusoji Fasuba

text: Fasuban isä on nigerialainen ja hänen äitinsä on jamaikalainen Evelyn Quarrie, joka on jamaikalaisen pikajuoksijan Don Quarrien serkku. Fasuba on 165 senttimetriä pitkä ja painaa 70 kilogrammaa.


title: Nollendorfplatzin metroasema

text: Nollendorfplatzin metroasema on Berliinin metron ainoa asema, jolla pysähtyy jopa neljä linjaa. Se on linjojen U3 ja U4 pääteasema. Lisäksi asemalta kulkevat linjat U1 ja U2. Asemalla on hissit. Lasikupoli rakennettiin uudelleen vuonna 1999 vanhan, ennen sotaa valmistetun näköiseksi. Pikabussilinja M19 pysähtyy asemalla.


title: Nollendorfplatzin metroasema

text: Asema avattiin vuonna 1902 ja se sijaitsee Nollendorfplatzin aukiolla Schönebergin pohjoisosassa.


title: Teiresias

text: Teiresias () on Kreikan jumaltaruston hahmo, joka tietää kaiken ja osaa ennustaa.


title: Teiresias

text: Tarinan mukaan Teiresias on muuttunut naiseksi lyötyään yhdynnässä olevia käärmeitä sauvalla, ja lyötyään toisen kerran takaisin mieheksi. Hän on puoleksi mies ja puoleksi nainen. Hera on hävittänyt Teiresiaan näkökyvyn suuttuessaan tälle.


title: Teiresias

text: Teiresias esiintyy useissa vanhoissa, erityisesti antiikin ajan, näytelmissä ja teksteissä, kuten esimerkiksi Sofokleen "Kuningas Oidipuksessa".


title: Český Krumlov

text: Český Krumlov () on pieni kaupunki Etelä-Böömin läänissä Tšekin tasavallassa. Sen nimessä käytetään määrettä Český, böömiläinen, erotukseksi Moravsky Krumlovista maan kaakkoisosassa Määrissä. Český Krumlov tunnetaan hienosta arkkitehtuuristaan ja vanhasta kaupunginosasta, joka on Unescon maailmanperintöluettelokohde. Kaupungissa on 13 650 asukasta (2009).


title: Český Krumlov

text: Český Krumlovin linna Vltava-joen rannalla on goottilaista tyyliä ja sen rakentamisen aloittivat vuonna 1250 Krumaun veljekset. Suurin osa vanhasta kaupungista on 1300–1600-luvuilta ja edustaa gotiikkaa, renessanssia ja barokkia. Vanhankaupungin ydinalue on joen hevosenkenkämutkassa linnaa vastapäätä.


title: Český Krumlov

text: Kommunismin kaudella vanha kaupunki pääsi rapistumaan rauhassa, samettivallankumouksesta alkaen sitä on restauroitu ja nykyisin alue on saksalaisten ja itävaltalaisten turistien suosiossa (vrt. Tallinnan vanha kaupunki).


title: Český Krumlov

text: Elokuvat Pinokkion seikkailut ja Hostel on kuvattu suurimmaksi osaksi tässä kaupungissa.


title: Kurfürstenstraßen metroasema

text: Kurfürstenstraßen metroasema sijaitsee Berliinin metron linjalla U1. Vuonna 1926 avattu asema ei ole esteetön. Se sijaitsee Kurfürstenstraßella, jonka mukaan se on nimetty.


title: Kurfürstenstraßen metroasema

text: MetroBus-linja M48 pysähtyy aseman läheisyydessä.


title: Toveri (nuorisolehti)

text: Toveri (1971–1981) oli taistolaisen nuorisoliikkeen lehti. Toveria julkaisivat Suomen demokraattisen nuorisoliiton (SDNL) järjestöt, jotka kannattivat Suomen kommunistisen puolueen (SKP) oppositiota. Lehden kustantaja oli "Nuorisojulkaisujen tuki" -yhdistys.


title: Toveri (nuorisolehti)

text: 1970-luvun loppupuolella Toverin levikki oli noin 25 000–30 000.


title: Uuno Hannula

text: Uuno Yrjö Hannula (22. lokakuuta 1891 Alatornio – 26. heinäkuuta 1963 Kemi) oli suomalainen poliitikko, virkamies ja toimittaja. Hannula oli 1910–1950-luvuilla Peräpohjolan ja Lapin kehitykseen keskeisesti vaikuttanut henkilö. Pääosan elämästään Putaan kylässä syntynyt Hannula vaikutti Kemissä Pohjolan Sanomien päätoimittajana. Poliittisen uransa Hannula teki Helsingissä Maalaisliiton kansanedustajana vuosina 1927–1945 sekä opetusministerinä vuosina 1937–1940 toimiessaan Lapin läänin maaherrana vuosina 1945–1958 hän asui Rovaniemellä.


title: Uuno Hannula

text: Uuno Hannulan vanhemmat Vilho Joosepinpoika Kulpakko ja Anna Margareta Constantinintytär Öfverberg, olivat maanviljelijöitä Alatornion Putaan kylän Hannulan tilalla. Heillä oli kaksi poikaa, Väinö ja Uuno, joista Väinö kaatui vuoden 1918 sisällissodassa. Uuno ryhtyi käyttämään ajan tavan mukaan tilan Hannula-nimeä sukunimenään. Uuno Hannula valmistui ylioppilaaksi Kemin Yhteislyseosta vuonna 1912, ja toimi jonkin aikaa entisessä koulussaan suomen kielen sijaisopettajana. Hannula oli mukana jääkäriliikkeessä saattaen rajaseudun tuntijana jääkäreiksi matkaavia yli Tornionjoen. Hän joutui niissä yhteyksissä venäläisten santarmien pidättämäksi niin, että hänen asuntoonsa suoritettiin perusteellinen kotitarkastus. Kolme vuotta myöhemmin hän aloitti toimittajana juuri perustetussa Pohjolan Sanomissa. Hänet nimitettiin maalaisliittolaisen Pohjolan Sanomien päätoimittajaksi vuonna 1917. Samana vuonna hän joutui uudelleen venäläisten pidättämäksi, kun hän kirjoitti lehdessä venäläisen rajavartioston mielivaltaisuuksista. Lehteen kirjoittamissaan omissa pakinoissaan Hannula alkoi käyttää nimimerkkiä "Ullan Eino".


title: Uuno Hannula

text: Sisällissodan tapahtumat asettivat Uuno Hannulan uuteen tilanteeseen. Hän oli aktiivisesti mukana Kemissä helmikuun 1918 tapahtumissa, joissa paikallinen suojeluskunta mursi punaisten aseellisen vastarinnan. Sen jälkeen Hannula toimi porvarillisen puolen edustajaksi poikkeuksellisesti: Hän puolusti kemiläistä sosialistikansanedustajaa Hilda Herralaa, joka oli joutumassa tuomituksi kuolemaan väärän todistuksen perusteella. Laillisuuden miehenä Hannula ajoi asian loppuun asti, ja kansanedustaja Hilda Herrala vapautettiin presidentin armahduksella.


title: Uuno Hannula

text: Vaikka Hannula ja hänen lehtensä Pohjolan Sanomat olivat suhtautuneet punaisten kapinaan kielteisesti, lehti joutui vastakkain valkoisten kanssa. Suojeluskunnan paikallisesikunta takavarikoi lehden numeron, jossa julkaistiin Hannulan kirjoitus "Lopetettakoon teloitukset" ja "Toisenlainen menettely tarpeen". 1920-luvulla Hannula suhtautui kriittisesti virkamieskuntaan, joka oli vielä pääosin Venäjän tsaarivallan ajalta. Hän vaati tiukempia otteita muun muassa kieltolain rikkomisen ja salakuljetuksen valvontaan. Hän kirjoitti kolme kirjoitusta silloista Oulun läänin maaherraa Matts von Nandelstadtia vastaan. Maaherra nosti herjauksesta painokanteet, jotka johtivat Hannulan neljäksi kuukaudeksi vankeuteen ja sakkoihin. Virkavallan kannanotot lisäsivät Peräpohjolassa kansan luottamusta Hannulaan, ja hänet valittiin vuoden 1927 edustakuntavaaleissa kansanedustajaksi. Näihin aikoihin hänestä tuli toimittamansa sanomalehden Pohjolan Sanomien pääomistaja omistuksen säilyessä merkittävänä aina hänen kuolemaansa saakka.


title: Uuno Hannula

text:
Kommunismin ja oikeistoradikalismin – Lapuan liikkeen ja IKL:n – esiinnousun aikaan Hannula piti tiukasti laillisuutta vaativan linjansa. Hän nousi 1930-luvulla yhdeksi Maalaisliiton vahvoista miehistä, Kyösti Kallion ja Juho Niukkasen kanssa. Hän terävöitti kannanottojaan äärioikeistolaisen Lapuan liikkeen toimiin, kuten hän kirjoittaa oheisessa 10. huhtikuuta 1930 Pohjolan Sanomien pääkirjoituksessa:
Taistelu äärioikeistolaisuutta vastaan jatkui vahvana vielä senkin jälkeen. Keväällä 1933 ennen eduskuntavaaleja hän julkaisi poliittisen pamfletin ""Me teemme mitä tahdomme!"", jossa käytiin läpi Lapun liikkeen pahimmat rötökset. Kirja olin aikansa myyntimenestys painoksen ollessa 16 000 kappaletta niin, että Hannula rikastui henkilökohtaisesti kirjan myynnistä saaduilla tuloilla.


title: Uuno Hannula

text: Uuno Hannula toimi Kyösti Kallion IV hallituksessa pääministerin sihteerinä 30.10.1936 – 12.3.1937. Kun Kallio oli valittu presidentiksi, uuden hallituksen muodostamisessa Hannulalla oli yhdessä sosiaalidemokraattien puoluesihteerin Aleksi Aaltosen kanssa keskeinen rooli hallitusohjelmaa määriteltäessä. Seuraavassa, A. K. Cajanderin III:ssa eli niin sanotussa punamultahallituksessa hän toimi opetusministerinä 12.3.1937 – 1.12.1939. Tältä ajalta hänet tämän päivän Kemi–Tornio-alueella muistettaneen parhaiten Tornion kohdalla Tornionjoen ylittävästä maantiesillasta, joka vihittiin käyttöönsä kesäkuussa 1939. Siltaa kutsuttiin epävirallisesti jo alun perinkin Hannulan sillaksi. Myöhemmin silta on saanut tämän viralliseksikin nimekseen.


title: Uuno Hannula

text: Uuno Hannula jatkoi samassa opetusministerin tehtävässä talvisodan syttyessä muodostetussa Risto Rytin hallituksessa 1.12.1939 – 27.3.1940. Talvisodan aikaisessa Risto Rytin hallituksessa Hannula kannatti läntisen avun vastaanottamista ja samalla sodan jatkamista maaliskuussa 1940. Hän jäi päätöstä tehtäessä vähemmistöön: rauha solmittiin 13. maaliskuuta 1940 Moskovassa. Rauhan jälkeen muodostetusta hallituksesta Hannula jäi syrjään, ja hän palasi eduskuntatyön lisäksi enemmän Pohjolan Sanomien pariin.


title: Uuno Hannula

text: Jatkosodan aikana Hannula toimi kansanedustajan- ja päätoimittajantehtäviensä lisäksi päällikkönä Kemin Ajoksessa pääpaikkaansa pitäneellä sotavankileiri numero 9:llä, jolla oli alaleirejä ja työpisteitä ympäri Lapin.


title: Uuno Hannula

text: Lapin sodan aikaan, saksalaisten pitäessä valtaa Kemissä, Hannula oli vaarassa joutua näiden pidättämäksi ja samalla panttivangiksi, mutta vältti tämän piiloutumalla. Tästä tapauksesta hän itse on muistellut, että istuessaan piilopaikassaan asuntonsa ulkorakennuksen ylisillä:


title: Uuno Hannula

text: Lapin sodan jälkeen, vuonna 1944 Hannulalla oli suuri vaikutus Lapin jälleenrakennustoiminnan onnistumiseen. Hän toimi aluksi virkaa tekevänä maaherrana Kaarlo Hillilän ministerikauden ajan. Tähän aikaan myös päättyi hänen eduskunta-uransa niin kutsutun pitkän parlamentin (1939–45) myötä maaliskuussa 1945. Vuonna 1947 Uuno Hannula nimitettiin virallisesti maaherraksi, missä tehtävässä hän toimi aina eläkkeelle jäämiseensä, vuoteen 1958 asti. Alkaessaan hoitaa maaherran tehtäviä ensin Kemistä ja myöhemmin Rovaniemeltä käsin, Hannula luopui Pohjolan Sanomien päätoimittajuudesta joulukuussa 1944. Kuitenkin hän jäi omistamansa lehden toimitusjohtajaksi, jota tehtävää hän hoiti vuoteen 1963 asti.


title: Uuno Hannula

text: 25. lokakuuta 1958 Uuno Hannula ilmestyi jälleen Ullan Einon hahmossa Pohjolan Sanomien palstoille. ""Täällä sitä taas ollaan"", hän aloitti maaherrakauden jälkeisen ensimmäisen pakinansa. Tuottelias pakinoitsija sai nauttia eläkepäivistään vielä viisi vuotta. Harrastuksissaan Uuno Hannula tunnettiin kirjoittamisen lisäksi innokkaana kalamiehenä. Tornion seudulla maaherra oli parhaiten löydettävissä uistelemasta Tornionjoella, joko Kivirannan Kuljunkorvan tai Alavojakkalan Vaarankosken seutuvilta.


title: Altamira

text: Altamira on kalliomaalauksistaan tunnettu luola Espanjan Kantabriassa Santillana del Marin kunnassa 30 kilometriä länteen Santanderista. Sen maalaukset löydettiin vuonna 1879. Altamira on ollut Unescon maailmanperintöluettelon kohde vuodesta 1985. Vuonna 2008 kohteen määrittelyä laajennettiin koskemaan myös muita alueen luolia, joissa on jäänteitä esihistoriallisesta asutuksesta.


title: Altamira

text: Luola on 270 metriä pitkä ja sen leveys vaihtelee kahdesta kuuteen metriin. Luolasto on syntynyt karstimaan liikkeistä. Luolan suuaukko sulkeutui kivivyöryssä 13 000 vuotta sitten, ja avautui uudelleen 1879 läheisellä louhoksella tehtyjen räjäytysten takia. Arkeologiset tutkimukset ovat paljastaneet että luolassa on asunut ihmisiä kahteen otteeseen Solutrén kulttuurin aikana (noin 18 500 vuotta sitten) ja Madeleinen kulttuurin aikana (16 500 – 14 000 vuotta sitten). Näiden asutuskausien välissä luola on ollut eläinten lymypaikkana.


title: Altamira

text: Luola suljettiin matkailijoilta vuonna 1977, kun huomattiin hengitysilmasta tiivistyneen kosteuden vahingoittavan maalauksia. Luolista on tehty maanpinnalle jäljennös, jossa pääsee vierailemaan.


title: Permanentti

text: Permanentti on kemiallinen tapa kihartaa hiukset. Siinä hiusten sisältämien keratiiniketjujen väliset rikkisidokset ensin hajotetaan, jolloin ketjut pääsevät liukumaan toistensa lomassa. Kun hiukset on muotoiltu halutulla tavalla kiharalle, rikkisidokset palautetaan, jolloin keratiiniketjuissa olevat rikkiatomit tarttuvat toisiinsa ja siten hius jää pysyvästi siihen muotoon, jolla se kiinnittymisen vaiheessa on, yleensä kiharaan.


title: Permanentti

text: Permanentti tarkoittaa pysyvää, ts. pysyvää kiharaa. Muita ilmaisuita permanentille ovat "Mini Vogue", pehmennys, rakennemuokkaus, suoristuspermanentti ja volyymipermanentti tai tyvikohotus. Kullakin nimityksellä viitataan saman kemiallisen käsittelyn erilaisiin hiusten kihartumisen asteisiin. Permanentti sanana kalskahtaa vanhanaikaiselta, ja siksi mainoksissa lanseerataan uusia ilmaisuja.


title: Permanentti

text: Permanentin varsinainen käyttötarkoitus on olla kampauksen pohja. Hiuksen rakenne tehdään muokkautuvaksi niin, että kampauksen keinoin saadaan näyttävä ja ilmava lopputulos. Liian hyväkuntonen hius ei kampaudu ja pysy muodossaan niin hyvin kuin rakennekäsitelty, esim. permanentattu.


title: Canal du Centren nostolaitteet

text: Canal du Centren nostolaitteet on neljän hydraulisen nostolaitteen sarja Belgiassa lähellä La Louvièren kaupunkia. Nostolaitteet ovat seitsemän kilometrin matkalla Canal du Centre -kanavassa, joka yhdistää Maas- ja Schelde-joet. Vedentaso nousee matkalla 66,2 metriä, joten eron voittamiseksi rakennettiin neljä nostolaitetta, joista ensimmäinen Houdeng-Goegnies avattiin vuonna 1888 ja kolme muuta 1917.


title: Canal du Centren nostolaitteet

text: UNESCO listasi nostolaitteet vuonna 1998 maailmanperintöluetteloon. Niistä kahdeksasta laitteesta, jotka rakennettiin 1800-luvun alussa ja 1900-luvun alussa, vain nämä neljä on enää käyttökelpoisia alkuperäisessä muodossaan.


title: Canal du Centren nostolaitteet

text: Vuodesta 2002 vanhojen nostolaitteiden käyttö on rajattu vain virkistyskäyttöön. Kauppaliikenne menee nykyään valtavan Strépy-Thieun nostolaiteen kautta. Tämä nostaa laivat 73 metriä korkeammalle ja oli valmistuessaan maailman suurin lajissaan.


title: Canal du Centren nostolaitteet

text: Tammikuussa 2002 sattuneen onnettomuuden takia ensimmäisen nostolaite otettiin pois käytöstä. Vuonna 2005 alkaneiden kunnostustöiden aikana laitetta myös entistetään.


title: Hämeenlinnan Pallokerhon SM-liigakausi 2005–2006

text:
Hämeenlinnan Pallokerho saavutti seurahistoriansa ensimmäisen SM-kullan 22.4.2006 kaudella 2005–2006.
Tässä HPK:n mestarijoukkue:


title: Eero Ojanen

text: Eero Ojanen (s. 1954) on suomalainen Parolassa asuva filosofi ja tietokirjailija. Hän on koulutukseltaan yhteiskuntatieteiden lisensiaatti. Ojanen edustaa filosofiaa, joka ei viihdy yliopistofilosofian piirissä, vaan etsii aiheensa ihmisyyden ja todellisuuden perusaiheista. Hän kirjoittaa paljon uskonnollisista kysymyksistä ja Ojasta voidaan luonnehtia enemmän uskonnolliseksi kirjoittajaksi kuin varsinaiseksi filosofiksi.


title: Eero Ojanen

text: Hänen kirjallinen tuotantonsa sisältää tietokirjoja ja kaunokirjallisia teoksia, suomennoksia sekä radioteatterille kirjoitettuja tekstejä ja kertomuksia. Hän on toiminut filosofian ja kirjoittamisen opettajana muun muassa Oriveden Opistossa ja Kriittisessä Korkeakoulussa.


title: Eero Ojanen

text: Filosofisissa teoksissaan Ojanen kirjoittaa elämän peruskysymyksistä. Hänen ajattelunsa ei perustu tiettyyn perinteeseen. Hänen kirjoituksensa tukeutuvat kuitenkin vahvasti Raamattuun ja kristittyihin lähtökohtiin. Teoksissaan Ojanen arvostelee muun muassa liian yksilökeskeistä ajattelua ja painottaa ihmisen olemis- ja olemuspuolien moninaisuutta sekä ihmisen ja luonnon muodostamaa kokonaisuutta.


title: Eero Ojanen

text: Filosofiassaan Ojanen on pohtinut runsaasti hyvyyden käsitettä. Hyvyys edustaa hänelle ihmisyyden ja luonnon toteutumisen perustavia tapoja. Hyvyys on eräs yhteiskunnan selittämisen peruasia, Ojasen sanoin ”todellisuuden kova tosiasia”.


title: Eero Ojanen

text: Vuonna 2002 Ojaselle myönnettiin Hämeen liiton jakama kulttuuritunnustuspalkinto. Vuonna 2009 hänet palkittiin Suomen tietokirjailijat ry:n Tietokirjailijapalkinnolla.


title: Gleisdreieckin metroasema

text: Gleisdreieckin metroasema on Berliinin metron asema, jolla linjat U1 ja U2 risteävät. Aseman nimi tarkoittaa kolmioraidetta, jollainen paikalla oli vuoteen 1912 asti. Asemalla ei ole hissejä.


title: Gleisdreieckin metroasema

text: 26. syyskuuta 1908 kaksi metrojunaa törmäsi raideristeyksessä, kun toinen kuljettajista ei havainnut seis-opastetta. Junista toinen putosi sillalta. Onnettomuus vaati 18 kuolonuhria ja 21 vakavasti loukkaantunutta. Tämän jälkeen asema rakennettiin kaksikerroksiseksi. Nykyisin U2 alittaa U1:n asemalla. Gleisdreieck toimi M-Bahnin pääteasemana vuosina 1984-1991.


title: Gleisdreieckin metroasema

text: Aseman lähellä sijaitsee Berliinin tekniikan museo.


title: Möckernbrücken metroasema

text: Möckernbrücke on asema Berliinin metroverkossa. Linjat U1 ja U7 risteävät asemalla. U1 pysähtyy maan päällä ja U7 aseman vieritse kulkevan joen toisella puolella maan alla. Asema ei ole esteetön. Asema sijaitsee läntisessä Kreuzbergissä.


title: Victor Horta

text: Victor Horta (1. tammikuuta 1861 Gent, Belgia – 9. syyskuuta 1947 Bryssel, Belgia) oli belgialainen arkkitehti. Häntä pidetään yhtenä merkittävimmistä eurooppalaisista jugend-tyylin arkkitehdeista. Joissakin lähteissä annetaan Hortan suunnittelemalle Hôtel Tasselille Brysselissä asema ensimmäisenä jugend-tyylisenä rakennuksena.


title: Victor Horta

text: Horta sai ensimmäisen kosketuksensa arkkitehtuuriin, kun hän auttoi setäänsä 12-vuotiaana rakennustyömaalla. Horta opiskeli Gentissä, mutta muutti Pariisin Montmartreen tullakseen sisustussuunnittelijaksi. Pariisissa Hortaa innostivat nousevat impressionisti- ja pointillistitaiteilijat ja mahdollisuus työskennellä teräksen ja lasin kanssa.


title: Victor Horta

text: Horta palasi Belgiaan, kun hänen isänsä kuoli vuonna 1880. Hän muutti Brysseliin opiskellakseen kuvataiteita. Horta meni myös naimisiin ja sai kaksi lasta.


title: Victor Horta

text: Brysselissä Horta ystävystyi arkkitehti Paul Hankarin kanssa, joka myös omaksui jugend-tyylin. Horta menestyi opinnoissaan ja hänen professorinsa Alphonse Balat, joka oli kuningas Leopold II:n hoviarkkitehti, otti hänet avustajakseen. He suunnittelivat yhdessä Laekanin kuninkaalliset kasvihuoneet, jonka rakentamiseen Horta käytti ensimmäistä kertaa terästä ja lasia.


title: Victor Horta

text: Vuonna 1885 Horta työskenteli jo omillaan ja suunnitteli kolme rakennusta, jotka rakennettiin samana vuonna. Tämän jälkeen hän kuitenkin päätti vältellä rikkaiden asiakkaiden asuinrakennuksien suunnittelua ja omistautui julkisiin töihin. Hän omaksui sosialistisia aatteita ja halusi talojen olevan kansan käytössä. Tähän vaiheeseen liittyy työväentalon "Maison du Peuple" rakentaminen sosialistipuolueelle Brysseliin. Tuona aikana Horta liittyi myös vapaamuurareihin. Tämä takasi vakituisen asiakaskunnan, ja hän palasi yksityistalojen suunnitteluun 1893. Taidekoulu Académie des Beaux-Artsin johtajana hän toimi vuosina 1926-1931. Hän käytti talojensa rakenteissa uudenlaisia muotoja ja materiaaleja, esimerkiksi rautaa. Hänen näkemyksensä mukaan asuintalon suunnittelussa tuli ottaa huomioon sosiaaliset tekijät ja siten pohjapiirros tuli tehdä vapaaseen muotoon.


title: Victor Horta

text: Useita Hortan rakennuksia tuhottiin jugendin menetettyä suosiotaan. Näistä merkittävin oli "Maison du Peuple", joka purettiin 1965. Neljä hänen yksityistaloistaan ("hôtel") on listattu UNESCOn maailmanperintöluetteloon:


title: Dora Carofiglio

text: Dora Carofiglio on italialainen italodiskolaulaja, joka oli kuuluisimmillaan 1980-luvulla.


title: Dora Carofiglio

text: Carofiglio levytti useita hittikappaleita kuten "Movin' On" ja "The Only One" enimmäkseen Novecento-yhtyeensä laulajana. Novecenton lisäksi hän toimi solistina mm. nimillä Nico Band, The Voyagers, Susanne Meals, Funky Family, Angie ja Reflectors julkaistuissa singleissä sekä oli taustalaulajana tunnetun italoartistin Valerie Doren lauluissa.


title: Kukkakaali

text: Kukkakaali ("Brassica oleracea" var. "botrytis") on kaalin muunnos. Kukkakaalilla on ylöspäin varsilehtien suojaama kupu, joka on muodostunut nuorista, kutistuneista ja epämuodostuneista kukinnoista. Se muistuttaa rakenteeltaan, vaikka ei väriltään, parsakaalia. Kukkakaalista löytyy myös eksoottisen näköisiä muunnelmia, kuten Romanesco, jonka kukinnot ovat täysin symmetrisiä ja muodostavat fraktaalikierteitä.


title: Kukkakaali

text: Kukkakaalia syödään useimmiten keitettynä tai höyrytettynä, joskus gratiinissa, mutta se sopii myös raakana dipattavaksi. Raa'assa kukkakaalissa on paljon C-vitamiinia (61 mg/100g), mutta se aiheuttaa helposti ilmavaivoja. Kukkakaali on tärkeä kesäkeiton ainesosa.


title: Kukkakaali

text: Kukkakaalin viljely on vaikeampaa kuin muiden kaalilajikkeiden. Suomen ilmastossa taimia pitää esikasvattaa sisällä. Siihen tulee helposti tuhohyönteisiä. Liian lämpimässä ilmastossa kukkakaali ei tuota kukintoja.


title: Kukkakaali

text: Kukkakaalia on viljelty parin tuhannen vuoden ajan Egyptissä, Syyriassa ja Turkissa.


title: Kukkakaali

text: Kukkakaali valittiin vuonna 2001 vuoden vihannekseksi.


title: Hallesches Torin metroasema

text: Hallesches Tor on Berliinin metron asema Kreuzbergissä, Friedrichstraßen eteläpäässä. Asema sijaitsee Berliinin juutalaisen museon läheisyydessä, joen partaalla. Asemalla ei ole hissejä. MetroBus-linja M41 pysähtyy asemalla. Linjat U1 ja U6 risteävät Hallesches Torilla. Asema avattiin 18. helmikuuta 1902.


title: Star Wreck IV: The Kilpailu

text: Star Wreck IV: The Kilpailu on vuonna 1996 valmistunut Star Wreck -sarjan neljäs osa. Se oli ensimmäinen sarjan elokuva, joka editoitiin Windows-pohjaisessa editointiohjelmassa.


title: Star Wreck IV: The Kilpailu

text: Ylennyksen saanut amiraali Pirk uuden miehistönsä kanssa saa tehtävän zarquoneilta. Pirkin laivasto edustaa ihmiskuntaa kilpailussa, jossa pitää osoittaa pystyvänsä olemaan zarquonien arvoinen. Voittaja saa palkinnoksi voittamatonta teknologiaa. Kilpailuun on ottanut osaa muitakin; väkivaltakeinoja käyttäviä plingoneita, matalaa profiilia pitäviä turengeita sekä vapaakauppias ja palkkamurhaaja Hans Duo laivastoineen.


title: Prinzenstraßen metroasema

text: Prinzenstraßen metroasema on asema U1:llä, yhdellä Berliinin metron linjoista. Se sijaitsee Kreuzbergissä. Aseman vieressä on pieni Böcklerpark-niminen puisto, jossa järjestetään usein musiikkitapahtumia. Puistossa on myös suosittu uima-allasalue. Asemalla on hissi länteen päin käytettävälle laiturille.


title: Kottbusser Torin metroasema

text: Kottbusser Torin metroasema on metroasema Berliinissä Kreuzbergin alueella. Linjat U1 ja U8 kohtaavat asemalla. Asema sijaitsee samaa nimeä kantavalla aukiolla, jota kutsutaan puhekielessä myös nimellä "Kotti". Alueen maine on huono johtuen muuhun Kreuzbergiin verrattuna suuresta määrästä rikoksia. Asema avattiin 18. helmikuuta 1902, eikä sillä ole hissejä.


title: Serbian vaakuna

text: Serbian vaakuna on Serbian kansallistunnus lipun ja kansallislaulun ohella. Se otettiin käyttöön 17. elokuuta 2004. Se on yksinkertaistettu versio aiemmasta Obrenovićin suvun vaakunasta, ja siinä on Bysantin valtakunnan Palaiologos-suvun kaksipäinen kotka. Vaikkakin Serbia on tasavalta, uuteen vaakunaan kuuluu kuningaskunnan kruunu.


title: Serbian vaakuna

text: Entinen sosialistisen tasavallan vaakuna oli samaa tyyliä kuin muutkin sosialistimaiden vaakunat, viljantähkät symboloivat maanviljelyä ja ratas teollistumista, päällä oleva tähti symboloi kommunismin valtaa maan yli. Vanha vaakunakilpi jäi edelleen paikalleen. Risti poistettiin niiden välistä kommunismin ateistisen ideologian vuoksi.


title: Görlitzer Bahnhofin metroasema

text: Görlitzer Bahnhofin metroasema on asema Berliinin metron linjalla U1. Metroasema on saanut nimensä samalla paikalla ennen maailmansotia sijainneesta rautatieasemasta, joka puolestaan oli nimetty Saksin osavaltiossa sijaitsevan Görlitzin kaupungin mukaan. Ensimmäinen juna asemalta kulki 13. kesäkuuta 1866; metrojunat aloittivat liikennöinnin 12. helmikuuta 1902. Asema sijaitsee Kreuzbergissä alueella, jolla on rajuja vappumellakoita. Asemalla pysähtyy myös MetroBus-linja M29.


title: Schlesisches Torin metroasema

text: Schlesisches Tor on Berliinin metron asema linjalla U1. Asema sijaitsee itäisessä Kreuzbergissa Spreen länsirannalla. Hissejä asemalla ei ole.


title: Torkkelinmäki

text: Torkkelinmäki () on osa-alue Helsingin Kalliossa. Sen virallisina rajoina ovat idässä Hämeentie, pohjoisessa Helsinginkatu, lännessä Kaarlenkatu ja etelässä Viides linja. Kuten muuallakin Kalliossa, alueen asunnot ovat pieniä, pääosaksi yksiöitä tai kaksioita.


title: Torkkelinmäki

text: Asukkaita tässä pienessä kaupunginosan osassa on enemmän kuin monessa pikkukaupungissa (7 172 kpl, tilanne 1.1.2015) ja työpaikkoja alue tarjoaa 1 225 hengelle (31.12.2013). Asukastiheys – yli 30 000 henkeä neliökilometrillä – on Suomen suurin ja samaa luokkaa Manhattanin kanssa. Alueen reunoilla, Hämeentien, Helsinginkadun ja Kaarlenkadun varsilla onkin varsin korkeita ja tiheään rakennettuja kerrostaloja. Näiden tiiviiseen kantakaupunkiin kuuluvien kortteleiden palvelutarjonta kahviloineen ja ravintoloineen on monipuolista.


title: Torkkelinmäki

text: Mäen päällä Torkkelinpuistikon ympärillä oleva Torkkelinmäen keskiosa eroaa ympäröivistä kaupunginosista täysin. Se rakennettiin vuosina 1926-28 uusklassisen tyyliin puutarhakaupunkimaiseksi alueeksi, jossa kadut ovat kapeita ja kaarevia, eivätkä rakennukset muodosta umpikortteleita vaan sijaitsevat yleensä tontin keskellä. Usein, joskaan ei kaupungin virallisessa aluejaossa, Torkkelinmäellä tarkoitetaankin vain tätä Franzéninkadun, Torkkelinkadun ja Agricolankujan väliin jäävää arvostettua puutarhakaupunkialuetta, jota on kutsuttu myös Kallion Kaivopuistoksi ja Kallion Eiraksi. Museovirasto on määritellyt tämän Torkkelinmäen asuinalueen valtakunnallisesti merkittäväksi rakennetuksi kulttuuriympäristöksi.


title: Torkkelinmäki

text: Torkkelinmäen liikenneyhteydet ovat useimpina kellonaikoina erinomaiset. Alueen pikkukatuja pitkin ei kulje mikään joukkoliikennelinja, mutta Sörnäisten metroasema sijaitsee alueen koillisnurkassa ja Hakaniemen metroasema vastakkaisessa suunnassa. Hämeentietä pitkin kulkevat useimmat bussit keskustasta Helsingin ja pääkaupunkiseudun pohjois- ja koillisosiin. Myös useimmat raitiolinjat sivuavat Torkkelinmäkeä. Alueen kaikissa neljässä nurkassa on kaupunkipyöräasemat.


title: Torkkelinmäki

text: Torkkelinmäen puolella sijaitsevat mm. Karhupuisto ja Kallion kirjasto sekä opinahjoista mm. Kallion lukio, Helsingin kuvataidelukio ja yksi Metropolia AMK:n toimipisteistä.


title: Lee Van Cleef

text: Lee Van Cleef (oik. Clarence Leroy Van Cleef Jr, 9. tammikuuta 1925 Somerville, New Jersey – 16. joulukuuta 1989 Oxnard, Kalifornia) oli yhdysvaltalainen elokuvanäyttelijä. Hän näytteli pääasiassa spagettiwesterneissä ja joissakin toimintaelokuvissa. Kaikkiaan hän esiintyi noin 90 elokuvassa ja sadassa televisiotuotannossa.


title: Lee Van Cleef

text: Toisessa maailmansodassa Van Cleef palveli Yhdysvaltain laivastossa. Pian sodan jälkeen hän aloitti näyttelijänuransa. Hänen ensimmäinen roolinsa oli vuonna 1952 valmistuneessa lännenelokuvaklassikossa "Sheriffi". Suuren yleisön tietoisuuteen hän kuitenkin tuli roolisuorituksistaan Sergio Leonen dollaritrilogia-klassikoissa "Vain muutaman dollarin tähden" sekä "Hyvät, pahat ja rumat", joissa hän toimi Clint Eastwoodin vastanäyttelijänä. Eastwoodin siirryttyä tämän jälkeen Hollywoodiin toimintaelokuvien pariin, jatkoi Van Cleef edelleen lännenelokuvien parissa. 1960-luvun loppupuolella ja 1970-luvun alkupuolella hänet nähtiin muiden muassa Gianfranco Parolinin "Sabata"-trilogian ensimmäisessä ja viimeisessä osassa "Sabata – salaperäinen ratsastaja" ja "Sabatan paluu", sekä elokuvassa "Kosto odottaa". Yhdysvaltalaisista lännenelokuvista tunnetuimpia ovat muun muassa "Mies joka ampui Liberty Valancen" sekä "7 rohkeata miestä" -elokuvan kolmas jatko-osa" Seitsemän rohkean kosto".


title: Lee Van Cleef

text: 1980-luvulle tultaessa lännenelokuvien kulta-aika oli jo takana päin. Van Cleef kuitenkin jatkoi uraansa erilaisten toimintaelokuvien parissa. Hän muun muassa esitti pääosaa "Master Ninja" -nimisessä elokuvasarjassa sekä joissakin muissa toimintaelokuvissa, kuten John Carpenterin kulttimaineen saavuttaneessa klassikossa "Pako New Yorkista" ja Chuck Norrisin tähdittämässä "The Octagon – hiljaiset tappajat" -elokuvassa.


title: Lee Van Cleef

text: Van Cleef kuoli sydänkohtaukseen vuonna 1989.


title: Charlies (rockyhtye)

text: The Charlies on lahtelainen rockyhtye, joka toimi vuosina 1964–1975. Vuodesta 1997 alkaen yhtye on esiintynyt muutaman kerran vuodessa nostalgiamielessä. Yhtye oli "hevibluestrio", jonka keikkaesiintymisiin kuuluivat pitkät improvisaatiot, yli kymmenminuuttiset rumpusoolot ja bassosoolot, jotka tuohon aikaan olivat Suomessa perin harvinaisia. Musiikillisena esikuvana olivat Cream-yhtye ja Jimi Hendrix.


title: Charlies (rockyhtye)

text: The Charliesin perustivat basisti Kari "Pitkä" Lehtinen ja kitaristi Eero "Ebro" Ravi vuonna 1964. Muut soittajat olivat laulaja-rumpali Ermo "Eko" Sivonen, laulaja Juha Saali ja soolokitararisti Jarmo "Rödis" Jääskeläinen, joka tosin erosi pian yhtyeestä. Yhtye sai nimensä Kari "Pitkä" Lehtisen tuonhetkisestä lempinimestä "Charlie" ja Juha Saalin sukunimestä, jotka erilaisista kirjoitusasuistaan huolimatta lausuttiin samalla tavalla.


title: Charlies (rockyhtye)

text: Vuoteen 1968 mennessä, useiden miehistönvaihdosten jälkeen, yhtye oli kutistunut trioksi, johon kuuluivat Ebro, Pitkä ja laulaja-rumpali Vesa "Wellu" Lehtinen. Myöhemmin yhtyeessä oli rumpalina Ari "Kusti" Ahlgren, kun Wellu halusi keskittyä pelkästään laulamiseen. Lisämiehenä keikoilla ja 1970-luvun levytyksillä oli huilisti-saksofonisti Erkki Summala taiteilijanimellään Igor Sidorow.


title: Charlies (rockyhtye)

text: Kummankin pitkäsoittolevynsä, nimeltään "Julisteiden liimaajat" ja "Buttocks", yhtye julkaisi vuoden 1970 aikana. "Julisteiden liimaajat" oli tilaustyö Tuomo-Juhani Vuorenmaan anarkismin teoriaa käsitelleeseen elokuvaan, jota on luonnehdittu "maailman huonoimmaksi elokuvaksi". Levy sen sijaan on saanut paremmat arvostelut kuin elokuva.


title: Charlies (rockyhtye)

text: The Charlies soitti ensimmäisen Ruisrockin ensimmäisenä esiintyjänä vuonna 1970.


title: Charlies (rockyhtye)

text: Vuonna 1971 yhtye hajosi sisäisiin ristiriitoihin. Eero Ravi ja Wellu Lehtinen lähtivät yhtyeestä. Yhtye kuitenkin perustettiin pian uudestaan, mutta Eero Ravi ei ole enää siinä esiintynyt vuoden 1971 jälkeen.


title: Charlies (rockyhtye)

text: Yhtyeen vanhoista nauhoista koottu levy "Jail Sessions" julkaistiin 2015. Nauhoitukset on tehty vanhassa treeinikämpässä, joka oli ennen ollut putka. Mukana on myös yksi Yleisradion vanha nauha Helsingin Kulttuuritalolta helmikuulta 1970. "Buttocksiin" yhtye oli ja on tyytymätön. "Buttocks"-albumin ja toisen vanhan albumin, "Julisteiden liimaajat", julkaisi saksalainen Shadoks Music uudelleen vuonna 2014.


title: Siltasaari

text: Siltasaari () on Pitkänsillan pohjoispuolinen osa-alue Helsingin Kallion peruspiirissä. Käytännössä Siltasaaren osa-alue kattaa Hakaniemen torin lähiseudut.


title: Siltasaari

text: Siltasaaren osa-alue määrittyy kaupungin peruspiirien osa-alueiden jaoissa seuraavasti: alue rajoittuu etelässä ja lännessä mereen (Eläintarhanlahti-Kaisaniemenlahti-Siltavuorensalmi). Pohjoisraja nousee Porthaninkatua ylös Toiselle linjalle, sieltä alas Hämeentielle, josta Näkinkujalle, josta Hakaniemen torin pohjoisreunan tasolla Sörnäisten rantatien yli. Itäraja kulkee Merihaan länsipuolelta etelään Siltavuorensalmeen.


title: Siltasaari

text:
Naapurikaupunginosia ovat Pitkänsillan lounaispuolella Kluuvi ja Hakaniemen sillan eteläpuolella Kruununhaka. Siltasaaren pohjoispuolella on toinen Kallion kaupunginosan osa-alue Linjat ja koillis- ja itäpuolella Sörnäinen, johon viereinen Merihaka kuuluu.
Siltasaaressa asuu 2378 henkeä (tilanne 1.1.2014) ja työpaikkoja alue tarjoaa 4827 hengelle (31.12.2012).


title: Siltasaari

text: Aikoinaan Siltasaari oli saari, jonka kautta Helsingistä pohjoiseen johtanut vanha tie kulki. Se sijaitsi kahden sillan välissä, joista Pitkäsilta johti kaupunkiin ja Pikkusilta pohjoispuoliselle manterelle, Hämeentielle. 1890-luvulla kuitenkin saaren pohjoispuolinen salmi täytettiin, ja paikalla on nyt Hakaniemen tori. Nykyiseen Siltasaaren osa-alueeseen kuuluu kuitenkin entisen saaren lisäksi myös sen pohjoispuolista mannerta, muun muassa alkuperäinen Hakaniemi.


title: Siltasaari

text: Kadunnimi Säästöpankinranta viittaa alueella 1800-luvun alkupuolella sijainneeseen Sparbanken-nimellä tunnettuun ravintolaan. Nimi syntyi alkujaan kyseisessä ravintolassa ahkerasti aikaansa viettäneiden ja rahojaan kuluttaneiden ylioppilaiden keskuudessa. Säästöpankinranta on ollut virallinen kadunnimi vuodesta 1893 lähtien; kadun suomenkielinen nimi oli vuoteen 1928 saakka Säästöpankinrantakatu.